qundao/data-zh-poetry huggingface dataset:
武宁关书事·其二
作者：何乔新
朝代：明

晓度黄花岭，轻裘冒薄寒。笳声惊宿鸟，旗影走长蚖。孤戍烽初暝，阴崖雪未乾。何当擒颉利，奏凯拜金銮。
武宁关书事·其四
作者：何乔新
朝代：明

鸟道萦孤嶂，潼函未足多。马肥秋出猎，士饱夜闻歌。杀气浮朱戟，寒光晃玉珂。先声闻漠北，塞骑自投戈。
水南八景 其一 东岭日华
作者：何乔新
朝代：明

羲驭升旸谷，千峰焕景光。岩峦含霁色，松桂散幽香。绣壑清晖动，丹崖暝雾藏。暖晞花径露，晴烁竹桥霜。行客催朝发，惊乌趁晓翔。柴门翘首处，杲杲丽扶桑。
水南八景 其七 乌石层峦
作者：何乔新
朝代：明

层巘翠重重，崚嶒耸半空。近分金嶂秀，远压玉山雄。乱石玄圭积，悬崖黛碧崇。泉飞春磴滑，霞映晓林红。佳气参差外，神光杳霭中。储灵生俊杰，元不让衡崧。
水南八景 其三 梅径香风
作者：何乔新
朝代：明

寒飙生曲径，玉树散清芬。轻飏横斜影，全披落寞云。吹帘闻馥郁，拂座见氤氛。幽鸟怜香雪，游人爱夕薰。冰花晴蔌蔌，露蕊晓纷纷。早结和羹实，金盘荐圣君。
水南八景 其二 西池月影
作者：何乔新
朝代：明

碧霄氛翳净，皓魄映清池。风止浮光静，波摇素影欹。山河凌滉漾，蟾兔浴涟漪。露堕惊鸥梦，莎寒眩鹭窥。天边琼宇迥，云外玉箫迟。清味谁能识，长吟康节诗。
水南八景 其五 金嶂晓云
作者：何乔新
朝代：明

翠岭倚层霄，祥云向晓飘。轻笼琼岛树，润浥玉田苗。捧日舒华盖，从龙曳绛绡。连蜷时度壑，夭矫或成桥。黛色晴如滴，风光昼未消。为霖端有望，四海正枯焦。
水南八景 其八 南田晚渡
作者：何乔新
朝代：明

林外斜光暝，沙头短棹忙。迎风舷屡叩，胶浅楫齐扬。三老才回舵，群樵又唤航。歌声闻欸乃，帆影见微茫。栖鹘频惊起，游䱔亦远藏。往来思济险，莫遣系垂杨。
水南八景 其八 南田晚渡
作者：何乔新
朝代：明
体裁：古风

林外斜光暝，沙头短棹忙。迎风舷屡叩，胶浅楫齐扬。三老才回舵，群樵又唤航。歌声闻欸乃，帆影见微茫。栖鹘频惊起，游鲦亦远藏。往来思济险，莫遣系垂杨。
水南八景 其六 军峰霁雪
作者：何乔新
朝代：明

危峰寒翳敛，天际玉嶙峋。一柱擎晴汉，长河落晓旻。光摇书幌曙，影晃画楼春。玄圃琪花烂，贫家缟袂新。松巢迷鹤梦，茅屋起龙鳞。预喜丰年庆，讴歌祝圣神。
水南八景 其四 禅庵古迹
作者：何乔新
朝代：明

山麓古禅宫，凄凉见旧踪。菱池蛙吹闹，石砌藓痕封。香阁苍烟暝，祗园白露浓。已无僧出定，时有鹤巢松。古磬埋衰草，残碑卧断蓬。谁当再雕饰，登览得从容。
水南八景·东岭日华
作者：何乔新
朝代：明

羲驭升旸谷，千峰焕景光。岩峦含霁色，松桂散幽香。绣壑清晖动，丹崖暝雾藏。暖晞花径露，晴烁竹桥霜。行客催朝发，惊乌趁晓翔。柴门翘首处，杲杲丽扶桑。碧霄氛翳净，皓魄映清池。风止浮光静，波摇素影欹。山河凌滉漾，蟾兔浴涟漪。露堕惊鸥梦，莎寒眩鹭窥。天边琼宇迥，云外玉箫迟。清味谁能识，长吟康节诗。寒飙生曲径，玉树散清芬。轻飏横斜影，全披落寞云。吹帘闻馥郁，拂座见氤氛。幽鸟怜香雪，游人爱夕薰。冰花晴蔌蔌，露蕊晓纷纷。早结和羹实，金盘荐圣君。山麓古禅宫，凄凉见旧踪。菱池蛙吹闹，石砌藓痕封。香阁苍烟暝，祗园白露浓。已无僧出定，时有鹤巢松。古磬埋衰草，残碑卧断蓬。谁当再雕饰，登览得从容。翠岭倚层霄，祥云向晓飘。轻笼琼岛树，润浥玉田苗。捧日舒华盖，从龙曳绛绡。连蜷时度壑，夭矫或成桥。黛色晴如滴，风光昼未消。为霖端有望，四海正枯焦。危峰寒翳敛，天际玉嶙峋。一柱擎晴汉，长河落晓旻。光摇书幌曙，影晃画楼春。玄圃琪花烂，贫家缟袂新。松巢迷鹤梦，茅屋起龙鳞。预喜丰年庆，讴歌祝圣神。层巘翠重重，崚嶒耸半空。近分金嶂秀，远压玉山雄。乱石玄圭积，悬崖黛碧崇。泉飞春磴滑，霞映晓林红。佳气参差外，神光杳霭中。储灵生俊杰，元不让衡崧。林外斜光暝，沙头短棹忙。迎风舷屡叩，胶浅楫齐扬。三老才回舵，群樵又唤航。歌声闻欸乃，帆影见微茫。栖鹘频惊起，游䱔亦远藏。往来思济险，莫遣系垂杨。
汀州行台次易庵韵
作者：何乔新
朝代：明

榕阴垂绿暗闽溪，蹀躞花骢去欲迷。驻节行台心独喜，幽林无复怪禽啼。
汉川分司偶成
作者：何乔新
朝代：明

天外凄迷急雨，江头漭沆奔流。尽日无人唤渡，济川閒却扁舟。吾道将行有命，斯文未丧由天。休信窦家喜鹊，试听蜀岭啼鹃。
汉川分司偶成·其一
作者：何乔新
朝代：明

天外凄迷急雨，江头漭沆奔流。尽日无人唤渡，济川閒却扁舟。
汉川分司偶成·其二
作者：何乔新
朝代：明

吾道将行有命，斯文未丧由天。休信窦家喜鹊，试听蜀岭啼鹃。
江燕
作者：何乔新
朝代：明

江燕何微眇，飞飞到汴城。閒情同野鹤，巧语愧林莺。掠水临琼涧，营巢托彩楹。夜来风雨恶，归梦绕南荣。日丽芹泥软，风清杏雨收。乌衣辞故国，紫阁结新俦。栖傍麟台稳，飞穿鹊观幽。群鸮休侧目，无意竞横秋。
江燕·其一
作者：何乔新
朝代：明

江燕何微眇，飞飞到汴城。閒情同野鹤，巧语愧林莺。掠水临琼涧，营巢托彩楹。夜来风雨恶，归梦绕南荣。
江燕·其二
作者：何乔新
朝代：明

日丽芹泥软，风清杏雨收。乌衣辞故国，紫阁结新俦。栖傍麟台稳，飞穿鹊观幽。群鸮休侧目，无意竞横秋。
沅州
作者：何乔新
朝代：明

潭阳远在夜郎西，石径萦纡路转迷。俗犷犹存盘瓠旧，树深惟听鹧鸪啼。茅檐彫弊哀三户，岚霭氤氲接五溪。欲吊灵均何处是，江头兰芷正凄凄。
浙寇败走诗以识喜
作者：何乔新
朝代：明

幽壑鼪鼯昼啸号，騑騑驷牡敢辞劳。霜凝玉斧妖氛豁，云拥牙旗杀气高。荒垒羁魂飞夜燐，长溪战血涨春涛。归来不用歌铙曲，皎月当台咏载櫜。
海屋添筹图寿徐进士父母
作者：何乔新
朝代：明

华月映绮疏，长庚耿银汉。高堂匏竹何煌煌，云是佳晨届华诞。堂中二老仙者流，碧瞳烨烨明清秋。不知甲子今几百，但见海屋频添筹。凤为膏兮龙为醢，锦帐银屏烂霞彩。绿华起舞飞琼歌，谁道蓬莱隔瀛海。诸郎济济玉雪姿，尽是天上麒麟儿。就中一子称白眉，春风射策登彤墀。子兮孝以忠，亲兮荣且寿。作传宜紬石室书，盛事从来世稀有。
涔阳道中
作者：何乔新
朝代：明

秋郊雨初霁，驾言适涔阳。炎氛净如洗，高树含新凉。蕙草已敛色，菊花正扬芳。微风来远壑，众绿纷披扬。溪滨暂税驾，水石鸣琳琅。渚沙粲如雪，鸂鶒双飞翔。低回玩物理，尘想顿消忘。落景丽西峤，渔歌起沧浪。苍然暮色至，候骑纷道傍。登眺兴未穷，怅然陟崇冈。
淮渎祠诗
作者：何乔新
朝代：明

桐柏灵源何处寻，㳙㳙一脉发胎簪。东归大海奔流壮，南汇山阳借润深。金薤晶荧遗刻在，宝沉馥郁御香临。年年禳禬陈牲璧，愿祝繁釐答圣心。碧殿玲珑切绛霄，飞甍时见瑞烟飘。疏封旧沐长源宠，济旱今看霈泽饶。奠璧灵官宵秉简，函香天使晓乘轺。时丰民乐边无警，好展神功翊圣朝。
淮渎祠诗·其一
作者：何乔新
朝代：明

桐柏灵源何处寻，㳙㳙一脉发胎簪。东归大海奔流壮，南汇山阳借润深。金薤晶荧遗刻在，宝沉馥郁御香临。年年禳禬陈牲璧，愿祝繁釐答圣心。
淮渎祠诗·其一
作者：何乔新
朝代：明
体裁：七言律诗

桐柏灵源何处寻，涓涓一脉发胎簪。东归大海奔流壮，南汇山阳借润深。金薤晶荧遗刻在，宝沉馥郁御香临。年年禳禬陈牲璧，愿祝繁釐答圣心。
淮渎祠诗·其二
作者：何乔新
朝代：明

碧殿玲珑切绛霄，飞甍时见瑞烟飘。疏封旧沐长源宠，济旱今看霈泽饶。奠璧灵官宵秉简，函香天使晓乘轺。时丰民乐边无警，好展神功翊圣朝。
渭水秋风图
作者：何乔新
朝代：明

剪得秦川半亩云，晴窗凤羽翠纷纷。狂飙莫苦相摧折，清庙箾韶待此君。
游叠山亭和自立佥宪韵
作者：何乔新
朝代：明

玄云郁四塞，白日奄西沦。边马忽飞渡，长江犹平津。先生起南服，夙昔味道真。援戈挽颓景，力竭心徒勤。六龙既浮海，单骑乃来闽。间关豺虎场，号恸霜霰晨。宁知造物者，全节付斯人。北辕竟不屈，九死等一尘。高节何所拟，闽山碧嶙峋。嗟哉师夔辈，乃甘异域臣。浮荣今何如，庭草秋复春。
游鼓山次主一佥宪韵
作者：何乔新
朝代：明

鹫岭几千仞，登临眺八方。瞻天拱北极，望海见东洋。岚蔼晴浮碧，天花晓雨香。莫愁归路暝，明月在山阳。花梵钟声远，莓皋石径微。山花晴堕几，泉沬冷沾衣。香阁僧眠稳，悬嵓客到稀。来游惬清赏，日暮未言归。
游鼓山次主一佥宪韵·其一
作者：何乔新
朝代：明

鹫岭几千仞，登临眺八方。瞻天拱北极，望海见东洋。岚蔼晴浮碧，天花晓雨香。莫愁归路暝，明月在山阳。
游鼓山次主一佥宪韵·其二
作者：何乔新
朝代：明

花梵钟声远，莓皋石径微。山花晴堕几，泉沬冷沾衣。香阁僧眠稳，悬嵓客到稀。来游惬清赏，日暮未言归。
潞城怀古
作者：何乔新
朝代：明

朝出上党城，昼扺婴儿国。民俗固质野，原田亦硗瘠。西望荆卿坟，苍然閟榛棘。卫公有遗祠，绘事俨冠舄。我怀冯野王，自少谨修饰。虽云世所贤，众枉纷忌直。初焉斥藩邦，继乃困徽纆。积善云有庆，伊人死谗慝。天道良悠悠，古今同太息。我欲访松楸，剪薙加培植。空原渺无睹，怅望泪沾臆。
澧阳道中见兰有感而作
作者：何乔新
朝代：明

驱车道涔阳，极望萧艾绿。微风起道傍，吹幰送清馥。穿林竞披寻，猗兰在幽谷。翠叶泛寒飙，素华映晨旭。群莸苦蔽翳，悴憔抱幽独。幸兹臭味同，相依有秋菊。洛人爱牡丹，楚客重薋菉。谁能怜国香，过者竞驱毂。感彼尼父叹，凄然泪盈掬。聊为剪荒榛，毋令肆侵渎。
狮峰寺次景澄韵
作者：何乔新
朝代：明

象宇临幽境，猊峰竦异形。松云侵榻冷，竹露堕衣青。唳鹤惊晨鼓，啼莺乱昼铃。停车问民瘼，凄楚不堪听。
玉华洞次易庵韵
作者：何乔新
朝代：明

白云深处是仙台，宝树春深玉蘤开。蓬岛未应能胜此，仙人何事不归来。洞前琪树倚云栽，洞里瑶华映雪开。一自飞軿游碧落，月明空见鹤归来。
玉华洞次易庵韵·其一
作者：何乔新
朝代：明

白云深处是仙台，宝树春深玉蘤开。蓬岛未应能胜此，仙人何事不归来。
玉华洞次易庵韵·其二
作者：何乔新
朝代：明

洞前琪树倚云栽，洞里瑶华映雪开。一自飞軿游碧落，月明空见鹤归来。
王昭君
作者：何乔新
朝代：明

昭君在掖庭，皎皎冰玉姿。绝色恒自负，不肯赂画师。君王不识面，远嫁与胡儿。爱恶元有命，不在妍与媸。名花萎荒秽，小草植轩墀。古来尽如此，悲叹亦奚为。
甘肃元旦次朱都宪韵
作者：何乔新
朝代：明

玉关雪霁绝狼烟，殊胜呼韩款塞年。万灶貔貅森列卫，两班冠剑俨群仙。明珠翡翠来重译，卉服毡裘共一天。羽檄不飞刁斗静，蚤看嘉绩勒燕然。
田家即事效陶彭泽
作者：何乔新
朝代：明

春至原草绿，驱牛出东堤。野麋避我走，田家向我啼。放牛恣所适，植杖采柔薇。倦来卧松下，松高暑气微。俯听流泉聒，仰看浮云飞。日暮骑牛还，稚子候柴扉。浊醪聊自慰，相顾情依依。但愿长如此，安知慕轻肥。
病中述怀
作者：何乔新
朝代：明

两鬓飘萧觉始衰，疏狂犹似壮年时。冰山不愿依杨相，铁汉从来慕器之。肯弃膏粱羞堇喙，忍携琬琰易羊皮。试看卫霍燕然勒，得似当年有道碑。
癸已岁藩省祝寿和自立韵
作者：何乔新
朝代：明

文武班联玉笋行，紫袍赤舄烂成章。共推宝历承三统，更喜皇风被八方。香影暗随云影动，恩波元共海波长。炎荒未许淹弘识，伫见鸣珰侍圣王。两阶剑佩俨成行，缥缈登歌奏大章。万国衣冠环北极，九天雨露洽南方。香飘仙仗微风度，星转银河晓漏长。最喜三边氛祲息，征西诸将縳戎王。
癸巳岁藩省祝寿和自立韵·其一
作者：何乔新
朝代：明
体裁：七言律诗

文武班联玉笋行，紫袍赤舄烂成章。共推宝历承三统，更喜皇风被八方。香影暗随云影动，恩波元共海波长。炎荒未许淹弘识，伫见鸣珰侍圣王。
癸巳岁藩省祝寿和自立韵·其二
作者：何乔新
朝代：明
体裁：七言律诗

两阶剑佩俨成行，缥缈登歌奏大章。万国衣冠环北极，九天雨露洽南方。香飘仙仗微风度，星转银河晓漏长。最喜三边氛祲息，征西诸将縳戎王。
登岳阳楼作
作者：何乔新
朝代：明

城上翚飞百尺楼，凭高一眺散离忧。九江淼淼天边逝，万象森森镜里浮。晴霭晓迷蛟女室，凉飙昼送估人舟。文章谁似高平老，烨烨虹光映斗牛。阑干十二碧玲珑，千里湖山入望中。云影凄迷涵远岫，波光滉漾浴晴空。登临谁识希文意，俯仰深怀大禹功。江草江花纷在目，凭轩脉脉看冥鸿。云窗月牖俯清流，满目山川快壮游。谁在江湖怀北阙，谩誇楼阁冠南州。朱弦夜鼓湘灵瑟，锦缆春回楚客舟。欲起灵均歌九辨，澧兰阮芷正飕飕。危楼高与白云连，吟倚朱阑思浩然。七泽摇光浮几上，三山飞翠堕樽前。老龙应识怀襄日，遗刻犹题庆历年。欲驾苍虬朝帝阙，长安祗在夕阳边。
登岳阳楼作·其一
作者：何乔新
朝代：明

城上翚飞百尺楼，凭高一眺散离忧。九江淼淼天边逝，万象森森镜里浮。晴霭晓迷蛟女室，凉飙昼送估人舟。文章谁似高平老，烨烨虹光映斗牛。
登岳阳楼作·其三
作者：何乔新
朝代：明

云窗月牖俯清流，满目山川快壮游。谁在江湖怀北阙，谩誇楼阁冠南州。朱弦夜鼓湘灵瑟，锦缆春回楚客舟。欲起灵均歌九辨，澧兰阮芷正飕飕。
登岳阳楼作·其二
作者：何乔新
朝代：明

阑干十二碧玲珑，千里湖山入望中。云影凄迷涵远岫，波光滉漾浴晴空。登临谁识希文意，俯仰深怀大禹功。江草江花纷在目，凭轩脉脉看冥鸿。
登岳阳楼作·其四
作者：何乔新
朝代：明

危楼高与白云连，吟倚朱阑思浩然。七泽摇光浮几上，三山飞翠堕樽前。老龙应识怀襄日，遗刻犹题庆历年。欲驾苍虬朝帝阙，长安祗在夕阳边。
白发行
作者：何乔新
朝代：明
体裁：古风

我昔年方十六七，面如玉盘发如漆。玉河堤上脩禊时，公子王孙皆自失。圣朝天子诏兴贤，词场早著祖生鞭。杏花园中会群彦，同辈共诧人中仙。天官抡材官粉署，昼阅刑书夜缣素。谁云劳悴损容颜，双鬓青青祗如故。外台持宪陟薇垣，北临汳水南闽山。奸氓老吏窃相语，使君精悍犹童颜。一从仗钺临冀北，渐觉三茎五茎白。承恩召拜秋官卿，犹幸簪中强半黑。去年解绂辞清朝，归来林下自逍遥。满头一夕垂白雪，纵遇春风未易消。少时一览辄成诵，笔底词源似泉涌。于今百过旋遗忘，挥毫不啻千钧重。閒中览镜空自悲，百岁光阴能几时。家人进酒强开慰，天运如此非人为。有形毕竟还销烁，世上应无不死药。何须懊恼伤心神，知命知天且为乐。
白发行
作者：何乔新
朝代：明

我昔年方十六七，面如玉盘发如漆。玉河堤上脩褉时，公子王孙皆自失。圣朝天子诏兴贤，词场早著祖生鞭。杏花园中会群彦，同辈共诧人中仙。天官抡材官粉署，昼阅刑书夜缣素。谁云劳悴损容颜，双鬓青青祗如故。外台持宪陟薇垣，北临汳水南闽山。奸氓老吏窃相语，使君精悍犹童颜。一从仗钺临冀北，渐觉三茎五茎白。承恩召拜秋官卿，犹幸簪中强半黑。去年解绂辞清朝，归来林下自逍遥。满头一夕垂白雪，纵遇春风未易消。少时一览辄成诵，笔底词源似泉涌。于今百过旋遗忘，挥毫不啻千钧重。閒中览镜空自悲，百岁光阴能几时。家人进酒强开慰，天运如此非人为。有形毕竟还销烁，世上应无不死药。何须懊恼伤心神，知命知天且为乐。
白瀑寺用壁间韵书怀
作者：何乔新
朝代：明

宦辙驰驱志已慵，无心更觅彻侯封。但令气节垂青简，不羡勋名勒景钟。官况天边云澹澹，客愁雨后叶重重。呼童汲取山头瀑，一洗秋来憔悴容。
白羊石
作者：何乔新
朝代：明

白石离离似白羊，崭然头角遍沙场。独惭未学初平术，一任閒眠对夕阳。
真氏女
作者：何乔新
朝代：明

妾本相门女，少小颜如玉。阿爷负官钱，鬻妾以自赎。诗书不复理，学唱金缕衣。当筵歌一曲，赢得锦缠归。相君名世儒，闻歌忽惊讶。相问始知因，矜怜重悲诧。告官脱妓籍，礼送归名家。纱窗理旧业，肯复歌淫哇。昔为粪上英，今作闺中秀。长安游冶郎，讵敢窥窗牖。罗裾与象揥，淡然儒家妆。良人词苑吏，不数羽林郎。今宵复何宵，三星正当户。喜极忽成悲，潸然泪如雨。幽兰植粪壤，芳洁常猗猗。妾身犹处子，郎君当自知。
石牛驿次南谷韵
作者：何乔新
朝代：明

苦雨炎风促去程，此心不为世间名。愿将几滴天瓢水，一洗闽山万壑清。
福安书事
作者：何乔新
朝代：明

海门夜半吼长鲸，怒捲闾阎入巨溟。惟有清霜台上桧，亭亭不改旧时青。市闾白昼舞天吴，无限群生化作鱼。弭节行台增慨叹，萧条邑里似荒墟。兵后萧然甑有尘，更堪疠鬼困残民。惭予不是张希孟，也对斜阳泪满巾。驱车晓度碧山隈，拂拂腥风逆鼻来。怪得饥鸢飞舞下，前村露骴卧污莱。危樯巨舶昼纵横，海上时闻鼓角鸣。莫怪近来征税少，编氓渐入绿林兵。青裙少妇抱孤儿，长跪车前泪满颐。夫死银坑生业尽，日锄野菜和糠炊。去年赈济仰官储，今岁官储半粒无。捕得海鲜将换米，可怜孤溆遇强徒。儿钓青蛙母捕鳗，溪边风雨不胜寒。归来灶冷生柴湿，寂寞无言掩泪看。鸿雁嗷嗷可奈何，桑田此日变沧波。愿持诚意回天意，却转悲歌作笑歌。茅檐过午突无烟，里正催租更索钱。不遇使君亲问讯，此身已分入黄泉。
福安书事·其一
作者：何乔新
朝代：明

海门夜半吼长鲸，怒捲闾阎入巨溟。惟有清霜台上桧，亭亭不改旧时青。
福安书事·其七
作者：何乔新
朝代：明

去年赈济仰官储，今岁官储半粒无。捕得海鲜将换米，可怜孤溆遇强徒。
福安书事·其三
作者：何乔新
朝代：明

兵后萧然甑有尘，更堪疠鬼困残民。惭予不是张希孟，也对斜阳泪满巾。
福安书事·其九
作者：何乔新
朝代：明

鸿雁嗷嗷可奈何，桑田此日变沧波。愿持诚意回天意，却转悲歌作笑歌。
福安书事·其二
作者：何乔新
朝代：明

市闾白昼舞天吴，无限群生化作鱼。弭节行台增慨叹，萧条邑里似荒墟。
福安书事·其五
作者：何乔新
朝代：明

危樯巨舶昼纵横，海上时闻鼓角鸣。莫怪近来征税少，编氓渐入绿林兵。
福安书事·其八
作者：何乔新
朝代：明

儿钓青蛙母捕鳗，溪边风雨不胜寒。归来灶冷生柴湿，寂寞无言掩泪看。
福安书事·其六
作者：何乔新
朝代：明

青裙少妇抱孤儿，长跪车前泪满颐。夫死银坑生业尽，日锄野菜和糠炊。
福安书事·其十
作者：何乔新
朝代：明

茅檐过午突无烟，里正催租更索钱。不遇使君亲问讯，此身已分入黄泉。
福安书事·其四
作者：何乔新
朝代：明

驱车晓度碧山隈，拂拂腥风逆鼻来。怪得饥鸢飞舞下，前村露骴卧污莱。
福安行台次景澄韵
作者：何乔新
朝代：明

轺车晓驾粤山阳，苦雨萧萧去路长。最是不堪怊怅处，平原桑柘尽凋伤。
秋夕独坐有怀凤仪秋官
作者：何乔新
朝代：明

炎晖倏西沉，华月映虚牖。凉飔天际来，秋声在高柳。念我夙心亲，倚床屡搔首。忆昔遇君初，倾盖即如旧。古道期共敦，斯文相与剖。胡兹遽远别，中肠互萦纠。君如迁乔莺，嘤嘤求其友。我如失群鸿，孤飞粤南岫。岂无鹰与鹯，自顾非我偶。忧来还自慰，同心胜握手。宝剑尚有合，别离讵当久。所愿励姱节，芳名垂不朽。
秋夜不寐卧诵郁秋官诗用韵述怀
作者：何乔新
朝代：明

南北驱驰叹独贤，归来林下喜陶然。幸多圆史留儿读，讵有勋名与世传。抱瓮虽劳甘守拙，方知欲凿耻为圆。茆檐饱吃鱼羹饭，似胜侯家玳瑁筵。宦游几载厌纷华，乞得閒身钓水涯。骑马懒从听禁漏，问津直欲泛仙槎。虽无食客堪延誉，幸有痴儿可保家。负郭何须田二顷，数畦祗种邵平瓜。
秋夜不寐卧诵郁秋官诗用韵述怀·其一
作者：何乔新
朝代：明

南北驱驰叹独贤，归来林下喜陶然。幸多圆史留儿读，讵有勋名与世传。抱瓮虽劳甘守拙，方知欲凿耻为圆。茆檐饱吃鱼羹饭，似胜侯家玳瑁筵。
秋夜不寐卧诵郁秋官诗用韵述怀·其二
作者：何乔新
朝代：明

宦游几载厌纷华，乞得閒身钓水涯。骑马懒从听禁漏，问津直欲泛仙槎。虽无食客堪延誉，幸有痴儿可保家。负郭何须田二顷，数畦祗种邵平瓜。
秋夜不寐卧诵郁秋官诗用韵述怀子弟廷祺园中紫牡丹盛开邀予赏之醉后赋二律以识其事时弘治八年二月廿二日也·其一
作者：何乔新
朝代：明
体裁：七言律诗

看花几见洛阳春，魏紫嫣然迥绝伦。玉板每惭攀逸驾，鹤翎无计避芳尘。香同荀令携来好，色似韩湘染未匀。今日对花须尽醉，黄荃画里本非真。
秋夜捣衣曲
作者：何乔新
朝代：明

高梧露堕银床冷，宫漏沉沉夜初永。碧落无云月正中，楼台滉漾玻璃影。轻移芳屣下空庭，未拂瑶玷已怆情。玉腕徐挥捣寒素，丁东写出断肠声。非丝非竹亦非木，碎佩繁铃断还续。壮如巫峡泻春涛，清似寒溪漱鸣玉。商声呜咽徵声悲，散入秋空远更微。公主辞唐嫁回纥，文姬归汉别焉支。乍沉乍振声尤苦，顾影无言泪如雨。严陵台上哭孤臣，白傅舟中泣商妇。砧声转急愁转深，栖乌惊起啼霜林。长风吹入征夫耳，应识香闺怅望心。玉杓斜指天将曙，停杵凄然倚庭树。却爱莲塘水不波，双鸳交颈眠香雾。
秋夜斋宿怀仲深宗伯
作者：何乔新
朝代：明

耿耿星河映户明，斋居徙倚不胜情。啼蛩石砌秋声早，落叶银床夜景清。归计未成心转急，炎威渐退气初平。知公亦有幽栖志，何日联镳出凤城。
秋怀
作者：何乔新
朝代：明

白露悴百草，玄蝉寂无声。庭柯敛新翠，竟夕寒螀鸣。感此时序易，披衣坐前荣。仰视天宇间，银河隔双星。一苇亮可航，相望未合并。玄运亦多阻，矧兹尘俗情。援琴鼓别鹤，感我泪交零。惊飙撼庭树，秋气惨悲凉。玄鸟已远逝，群鸿亦南翔。幽人抱遐思，揽衣起彷徨。念昔少壮日，志轻杜与房。淹留竟何成，鬓发倏已苍。平津为汉辅，汲生老淮阳。感彼积薪叹，悽然令心伤。月明秋院静，砧声一何悲。为问捣衣者，云是游子妻。昔居燕昵初，不忍一夕违。如何远行役，十载犹未归。淇上有游女，邯郸多妖姬。容华虽可爱，节义亦易亏。君虽不我念，妾志终不移。愿君一回虑，追念合卺时。篱菊翘芳蘤，井梧堕轻碧。荣悴谅有时，世情何役役。寒蛩亦何求，嘒嘒号永夕。端居澹无营，玩物聊自适。春华虽可娱，适口美秋实。得马未足欣，亡羊亦非戚。生年知几何，抚卷悼往迹。乃知蒲圃槚，不若道傍栎。方塘澹无波，风起蹙文縠。亭亭芙蓉花，秾艳照晴绿。顾兹摇落时，蘋蓼纷在目。岂知窈窕姿，寂寞寒江曲。想应厌纷华，寄此媚幽独。我来当秒秋，临风挹寒馥。但忧芳岁晏，月白霜华肃。褰裳涉秋水，言采芙蓉花。采之欲谁遗，所思在天涯。念与君别时，春风茁兰芽。兰枯秋露冷，君行未还家。岂无一樽酒，亦有筝与琶。单居谁共欢，俯仰增长嗟。此花何足爱，远寄比容华。但恐去路遥，零落同群葩。
秋怀·其一
作者：何乔新
朝代：明

白露悴百草，玄蝉寂无声。庭柯敛新翠，竟夕寒螀鸣。感此时序易，披衣坐前荣。仰视天宇间，银河隔双星。一苇亮可航，相望未合并。玄运亦多阻，矧兹尘俗情。援琴鼓别鹤，感我泪交零。
秋怀·其三
作者：何乔新
朝代：明

月明秋院静，砧声一何悲。为问捣衣者，云是游子妻。昔居燕昵初，不忍一夕违。如何远行役，十载犹未归。淇上有游女，邯郸多妖姬。容华虽可爱，节义亦易亏。君虽不我念，妾志终不移。愿君一回虑，追念合卺时。
秋怀·其二
作者：何乔新
朝代：明

惊飙撼庭树，秋气惨悲凉。玄鸟已远逝，群鸿亦南翔。幽人抱遐思，揽衣起彷徨。念昔少壮日，志轻杜与房。淹留竟何成，鬓发倏已苍。平津为汉辅，汲生老淮阳。感彼积薪叹，悽然令心伤。
秋怀·其五
作者：何乔新
朝代：明

方塘澹无波，风起蹙文縠。亭亭芙蓉花，秾艳照晴绿。顾兹摇落时，蘋蓼纷在目。岂知窈窕姿，寂寞寒江曲。想应厌纷华，寄此媚幽独。我来当秒秋，临风挹寒馥。但忧芳岁晏，月白霜华肃。
秋怀·其六
作者：何乔新
朝代：明

褰裳涉秋水，言采芙蓉花。采之欲谁遗，所思在天涯。念与君别时，春风茁兰芽。兰枯秋露冷，君行未还家。岂无一樽酒，亦有筝与琶。单居谁共欢，俯仰增长嗟。此花何足爱，远寄比容华。但恐去路遥，零落同群葩。
秋怀·其四
作者：何乔新
朝代：明

篱菊翘芳蘤，井梧堕轻碧。荣悴谅有时，世情何役役。寒蛩亦何求，嘒嘒号永夕。端居澹无营，玩物聊自适。春华虽可娱，适口美秋实。得马未足欣，亡羊亦非戚。生年知几何，抚卷悼往迹。乃知蒲圃槚，不若道傍栎。
秋日行台书怀
作者：何乔新
朝代：明

凉透疏棂暑气微，倚阑无语对斜晖。岁华冉冉嗟将老，心事悠悠怅屡违。自道退之偏致谤，谁怜伯玉渐知非。行台袖却屠龙手，坐看群鸢竞鼠飞。
紫薇精舍为陆孟昭赋其父别号怡晚
作者：何乔新
朝代：明

丹霞坞里草堂开，移得薇花绕舍栽。紫艳半含春露湿，清芬轻逐午风来。百年相业知重振，二妙文风喜载回。怪底虹光射牛斗，五花鸾诰閟泉台。行春桥畔石湖边，精舍阴阴近墓田。花发紫薇思往事，气腾白虎卧新阡。青枫月冷归辽鹤，绿树烟深怨蜀鹃。怡晚仙人飞佩远，倚阑无语泪潸然。文穆遗墟草树荒，仙郎重此卜玄堂。一盂麦饭浇寒食，几勺椒浆酹夕阳。山势犹存前古胜，薇花还发旧时香。檀弓读罢凭轩望，宿草芊芊思感伤。吴山深处是先茔，更傍先茔构草亭。啼月慈乌晨绕树，衔花白鹿昼依屏。石湖水碧涵窗润，文笔峰高入座青。相国勋名今不泯，薇垣遗种振芳馨。
紫薇精舍为陆孟昭赋其父别号怡晚·其一
作者：何乔新
朝代：明
体裁：七言律诗

丹霞坞里草堂开，移得薇花绕舍栽。紫艳半含春露湿，清芬轻逐午风来。百年相业知重振，二妙文风喜载回。怪底虹光射牛斗，五花鸾诰閟泉台。
紫薇精舍为陆孟昭赋其父别号怡晚·其三
作者：何乔新
朝代：明

文穆遗墟草树荒，仙郎重此卜玄堂。一盂麦饭浇寒食，几勺椒浆酹夕阳。山势犹存前古胜，薇花还发旧时香。檀弓读罢凭轩望，宿草芊芊思感伤。
紫薇精舍为陆孟昭赋其父别号怡晚·其二
作者：何乔新
朝代：明

行春桥畔石湖边，精舍阴阴近墓田。花发紫薇思往事，气腾白虎卧新阡。青枫月冷归辽鹤，绿树烟深怨蜀鹃。怡晚仙人飞佩远，倚阑无语泪潸然。
紫薇精舍为陆孟昭赋其父别号怡晚·其四
作者：何乔新
朝代：明

吴山深处是先茔，更傍先茔构草亭。啼月慈乌晨绕树，衔花白鹿昼依屏。石湖水碧涵窗润，文笔峰高入座青。相国勋名今不泯，薇垣遗种振芳馨。
纪梦
作者：何乔新
朝代：明

故人化去几经年，宵寐相逢倍怆然。翠柏台中曾作使，紫云洞里又为仙。生前每感交情厚，身后还将吉语传。惆怅冥交那再得，潸潸清泪滴重泉。
终慕堂
作者：何乔新
朝代：明

瞻彼堂前，维椿郁郁。念我父兮，心焉如割。瞻彼堂北，维谖靡靡。念我母兮，潸焉出涕。椿兮谖兮，载荣载落。父兮母兮，逝不可作。岂无尊酒，为谁酌之。岂无钟鼓，为谁乐之。日居月诸，迅逾川流。顾怀罔极，我思悠悠。朝风飘飘，庭树萧萧。我思我亲，中心翘翘。夕风烈烈，庭树揭揭。我思我亲，中心惙惙。维古有圣，终身慕而。永言孝思，殆其庶而。九天苍苍，九原茫茫。我生有尽，我思曷忘。
终慕楼
作者：何乔新
朝代：明

日没旦复出，花落春再开。哀哀父与母，一去不复回。思亲不可见，登楼寄遐瞩。西风吹庭树，徬徨动心曲。楼前有慈乌，哑哑啼晨霜。我亲独何之，感我泪沾裳。楼外有飞云，悠悠覆亲舍。我亲独何之，感我泪如泻。岂无祠与墓，岁时荐蘋藻。虽云祭时丰，不似养时好。海深犹可竭，山高或可夷。我生虽有尽，我思无穷时。
绛阳道中谩成
作者：何乔新
朝代：明

城郭萧条村落空，潸然清泪堕西风。萑蒲有盗如朱粲，郡邑何人似郑公。云暗荒郊啼馁鬼，日斜古道泣衰翁。独惭未有匡时策，翘首苍冥祝岁丰。
舟中感怀集句
作者：何乔新
朝代：明

短棹吴歌花满川，客心何事转悽然。平生自笑王夷甫，少日真期鲁仲连。独对青灯思往事，忍将离恨托哀弦。故园尚有平生约，落日孤云望眼穿。
苏墨亭
作者：何乔新
朝代：明

彭城太守眉山翁，雄词劲节人中龙。叩阍连疏诋新法，一麾来此绥疲癃。云龙山人亦超绝，每御仙禽溯天末。诗僧况复有参寥，耻与贯休较工拙。长空月白玉宇秋，扁舟载月谼边游。尘襟荡涤殆欲尽，便疑身世在瀛洲。琼楼贝阙凉如洗，月华倒蘸金尊里。酒酣俯视尘中人，瓮盎醯鸡飞复止。醉磨山骨题姓名，金戈宝剑何棱棱。不知埋殁几百载，夜深尚有虹光腾。多才水部偏好古，得此方珉谼上土。剜苔涤垢识坡书，宝爱不啻岐阳鼓。芳亭彩槛深且崇，壮夫舁来置其中。细观顿觉心神肃，姿媚岂与黄庭同。吴兴墨妙委芳草，学士新题名更好。千年化鹤倘来归，再与摛词美莘老。
荣寿歌为安阳刘宗澜赋
作者：何乔新
朝代：明

刘郎卓荦龙头客，蚤向彤庭献三策。白云司里久蜚声，宠及双亲何舄奕。往年初拜郎官封，宝敕龙光贯采虹。今春又锡大夫诰，玳首金葩绚晴昊。阿翁乌帽锦为衣，阿母珠冠光陆离。颜如渥丹鬓如雪，荣寿兼全世所稀。黄花烂熳秋空杳，绣幕低垂绮窗晓。雕盘错落寿筵开，恍似群仙宴蓬岛。最怜膝下好儿郎，瑜珥瑶环云锦裳。酒酣跄踉纷拜舞，左持麟脯右琼浆。宾筵佳客尽珠履，笑语怡怡欢未已。纤歌声遏邺台云，洞箫吹沸漳河水。漳河水，长㴞㴞。愿言荣寿亦如此，笑摘西池千岁桃。
荣寿歌为安阳刘宗澜赋
作者：何乔新
朝代：明
体裁：古风

刘郎卓荦龙头客，蚤向彤庭献三策。白云司里久蜚声，宠及双亲何舄奕。往年初拜郎官封，宝敕龙光贯采虹。今春又锡大夫诰，玳首金葩绚晴昊。阿翁乌帽锦为衣，阿母珠冠光陆离。颜如渥丹鬓如雪，荣寿兼全世所稀。黄花烂熳秋空杳，绣幕低垂绮窗晓。雕盘错落寿筵开，恍似群仙宴蓬岛。最怜膝下好儿郎，瑜珥瑶环云锦裳。酒酣跄踉纷拜舞，左持麟脯右琼浆。宾筵佳客尽珠履，笑语怡怡欢未已。纤歌声遏邺台云，洞箫吹沸漳河水。漳河水，长滔滔。愿言荣寿亦如此，笑摘西池千岁桃。
虎丘夜泊
作者：何乔新
朝代：明

千里归帆下玉京，夕阳暂舣阖闾城。沉沉梵宇疏钟吼，渺渺渔村远火明。芳草空馀藏剑处，折杨犹听踏歌声。明朝又鼓吴江棹，遥想家山只数程。
行台有花名剪春罗一夕盛开时浙寇入境予与景澄督兵讨之贼败走因戏成诗一绝云
作者：何乔新
朝代：明
体裁：七言绝句

剑倚晴空杀气高，鼪鼯胆破抱弓嗥。天公应欲行勋赏，故剪春罗制绛袍。
行台有花名剪春罗一夕盛开时浙寇入境予与景澄督兵讨之贼败走因戏成诗一绝云
作者：何乔新
朝代：明

剑倚晴空杀气高，鼪鼯胆破抱弓嘷。天公应欲行勋赏，故剪春罗制绛袍。
行部上杭道过三洲馆见白花生枳棘中芳洁可爱而不知其名问之村民曰文坛花也予哀其托根非所赋诗唁之又推花意而答赋焉凡得六首 其一 唁花
作者：何乔新
朝代：明

雪彩冰姿傍棘丛，更堪苦雨与斜风。五侯亭馆多閒地，何事凄凉向个中。
行部上杭道过三洲馆见白花生枳棘中芳洁可爱而不知其名问之村民曰文坛花也予哀其托根非所赋诗唁之又推花意而答赋焉凡得六首 其三 重唁花
作者：何乔新
朝代：明

丽馆崇台二月时，群葩红紫竞葳蕤。可怜寂寞荒山里，空抱芳心吐向谁。
行部上杭道过三洲馆见白花生枳棘中芳洁可爱而不知其名问之村民曰文坛花也予哀其托根非所赋诗唁之又推花意而答赋焉凡得六首 其二 代花答
作者：何乔新
朝代：明

素质生来异众葩，孤根不识五侯家。年年雨露随天分，肯向风前怨岁华。
行部上杭道过三洲馆见白花生枳棘中芳洁可爱而不知其名问之村民曰文坛花也予哀其托根非所赋诗唁之又推花意而答赋焉凡得六首 其五 再唁花
作者：何乔新
朝代：明

沁园台榭五云连，铃索春来处处悬。何苦甘心萧艾里，炎风瘴雨有谁怜。
行部上杭道过三洲馆见白花生枳棘中芳洁可爱而不知其名问之村民曰文坛花也予哀其托根非所赋诗唁之又推花意而答赋焉凡得六首 其六 花再荅
作者：何乔新
朝代：明

碧桃红杏炫春容，岁晚纷飞总是空。纵在主家铃索里，可能禁得五更风。
行部上杭道过三洲馆见白花生枳棘中芳洁可爱而不知其名问之村民曰文坛花也予哀其托根非所赋诗唁之又推花意而答赋焉凡得六首 其四 花重荅
作者：何乔新
朝代：明

不誇颜色不誇香，不共群英竞艳阳。造化栽培知有意，且随本分过春光。
行部上杭道过三洲馆见白花生枳棘中芳洁可爱而不知其名问之村民曰文坛花也予哀其托根非所赋诗唁之又推花意而答赋焉凡得六首·唁花
作者：何乔新
朝代：明

雪彩冰姿傍棘丛，更堪苦雨与斜风。五侯亭馆多閒地，何事凄凉向个中。素质生来异众葩，孤根不识五侯家。年年雨露随天分，肯向风前怨岁华。丽馆崇台二月时，群葩红紫竞葳蕤。可怜寂寞荒山里，空抱芳心吐向谁。不誇颜色不誇香，不共群英竞艳阳。造化栽培知有意，且随本分过春光。沁园台榭五云连，铃索春来处处悬。何苦甘心萧艾里，炎风瘴雨有谁怜。碧桃红杏炫春容，岁晚纷飞总是空。纵在主家铃索里，可能禁得五更风。
襄阳怀古
作者：何乔新
朝代：明

旬宣南驻楚江湄，登眺悽然泪欲垂。秋雨蒹葭文焕垒，春风蘋藻寿亭祠。岘山不改当年色，汉水应无旧勒碑。日暮平原春烧起，恍疑吴晋合兵时。
见燕忆儿来凤
作者：何乔新
朝代：明

去年燕来时，吾儿欢笑牵我衣。口诵差池颉颃句，婆娑庭下看双飞。今年燕复至，吾儿嗟已逝。梁间空听燕呢喃，不见儿来堂下戏。燕兮秋去春复来，吾儿一去再不回。沉思弱质今何在，芳草寒烟翠作堆。草色青更青，我心苦复苦。不独闻猿堪断肠，见燕伤心泪如雨。
讯鞫稍暇偶阅唐人王建宫词爱其寓兴深远颇得国风离骚之旨因拟作四章录呈易庵兼柬南谷年兄
作者：何乔新
朝代：明

花貌宫娃老掖庭，承恩元不在倾城。披香殿上开春宴，閒看群姬弄化生。憔悴无心对镜台，燕钗象揥锁尘埃。昭阳自有身轻者，肯放羊车夜半来。纤眉如月鬓如蝉，金屋栖迟十二年。别院昭容新系臂，而今已赐洗儿钱。碧梧淅淅送秋声，坐倚银床百感生。谁向御沟题落叶，不知沟水最无情。
讯鞫稍暇偶阅唐人王建宫词爱其寓兴深远颇得国风离骚之旨因拟作四章录呈易庵兼柬南谷年兄·其一
作者：何乔新
朝代：明
体裁：七言绝句

花貌宫娃老掖庭，承恩元不在倾城。披香殿上开春宴，閒看群姬弄化生。
讯鞫稍暇偶阅唐人王建宫词爱其寓兴深远颇得国风离骚之旨因拟作四章录呈易庵兼柬南谷年兄·其三
作者：何乔新
朝代：明

纤眉如月鬓如蝉，金屋栖迟十二年。别院昭容新系臂，而今已赐洗儿钱。
讯鞫稍暇偶阅唐人王建宫词爱其寓兴深远颇得国风离骚之旨因拟作四章录呈易庵兼柬南谷年兄·其二
作者：何乔新
朝代：明

憔悴无心对镜台，燕钗象揥锁尘埃。昭阳自有身轻者，肯放羊车夜半来。
讯鞫稍暇偶阅唐人王建宫词爱其寓兴深远颇得国风离骚之旨因拟作四章录呈易庵兼柬南谷年兄·其四
作者：何乔新
朝代：明

碧梧淅淅送秋声，坐倚银床百感生。谁向御沟题落叶，不知沟水最无情。
读余玠遗爱碑
作者：何乔新
朝代：明

北风萧萧战血腥，杀气昼压蚕丛城。将军俯首送降表，况敢仰视撄其兵。龙图学士奋戈起，只手欲障横流水。冉家兄弟亦英雄，献策鱼山筑高垒。连云战格控黔中，铁马金戈气势雄。北兵睥睨不敢近，两川再造伊谁功。青蝇纷飞点白璧，台谏承风竞弹击。指忠为逆逆为忠，志士含冤气填臆。万里长城忽自摧，蜀中士女空悲哀。敌骑从此蹂吴甸，金阙琼楼起战埃。招贤亭馆今安在，尚有残碑纪遗爱。欲持杯酒酹忠魂，彷佛云间见麾盖。君不见，马伏波，蛮兵未破谤已多。又不见，岳武穆，中原未复家已覆。功名自昔保全难，鸟尽弓藏世共叹。江头废垒苔花紫，千载英雄掩泪看。
读康斋集作
作者：何乔新
朝代：明

濂洛关闽迹久湮，斯文何幸得斯人。朱弦一曲声偏澹，玄酒千觚味独醇。竹色花香元自乐，芸编缃帙不为贫。纷纷黄小休轻讪，见道谁如此老真。
读曾南丰诗
作者：何乔新
朝代：明

韩公殁已久，诗道日陵夷。岂识浑雅作，徒逞妖媚词。有如苔砌蛩，竟夕鸣声悲。又如娼家妇，粉黛饰陋姿。寥寥数百载，天子起绍之。一扫西昆陋，力追骚雅遗。峻如登华岳，石磴何嵚崎。壮如雷电惊，白昼腾龙螭。清如方塘水，风静绿漪漪。澹如空桑瑟，枯桐縆朱丝。雄拔追李杜，奇涩薄宗师。金陵与六一，嗟赏无异辞。群儿厌黍稷，相与甘糠糜。黄口恣凌诟，顾谓不能诗。岂知韩公后，何人能庶几。想当挥翰时，元气盎淋漓。浑涵实天造，顾岂推敲为。我愿写万本，卑卑喻群儿。千周灿彬彬，大音初可窥。欲造风雅域，斯文乃阶梯。勖哉追古作，峻途极攀跻。毋为拾红紫，点缀斗妍媸。
读西台恸哭记
作者：何乔新
朝代：明

北风怒撼龙舟覆，十万貔貅葬鱼腹。庐陵魁辅死燕山，颈血化为原草绿。当时门下多俊材，鸟散云消那敢哭。裂冠毁冕彼何人，俯首穹庐食雠粟。辕门从事抱孤愤，芒屩潜行严濑曲。肯随留叶立新朝，甘与方吴卧空谷。溯风直上千仞台，采采溪毛荐寒渌。歌残楚些招不来，萧瑟寒飙振林木。仰天长恸天亦愁，山鬼惊啼猿踯躅。冬青树下频往还，泪眼摩挲望天目。凤逝龙亡王气消，日暮惊乌止谁屋。褰裳几度濯江浔，尚恐尘污涴吾足。帝曰巫阳汝下招，促驾青虬归玉局。铙歌骑吹世空传，月表未成竟谁续。毅魄虽埋神不没，仙游想在文山麓。相逢握手共欷歔，细论兴亡泪如掬。浮云倏忽风中烛，忠义千年有馀馥。岿然荒冢钓台东，我欲乘风奠醽醁。
谒先垄
作者：何乔新
朝代：明

先茔西涧曲，宰树菀椮椮。每值浇松候，长怀荐藻心。江山涵秀色，桃竹起清音。为语诸儿辈，当知世德深。
谒寇忠悯公祠
作者：何乔新
朝代：明

灵宇何沕穆，幽篁亦萧疏。残碑半剥落，荒藓侵庭除。嗟公抱奇节，毅然雄万夫。平生致君意，欲与皇王俱。从容定储极，决策佐神谟。九重方眷注，群憸纷诋诬。冤哉孤注说，坐使君心渝。出典北门钥，南投瘴海隅。厌世一何蚤，骑箕返太虚。遗黎迓归榇，哭祭填道途。精诚感枯竹，翠箨俄纷敷。江皋敞祠宇，黻冕何翼如。至今民与吏，荐献群奔趋。我来拜庭下，周览扫平芜。英姿凛如生，尚足慑奸谀。直道古难合，临风增郁纡。
谒岳武穆王庙用赵子昂韵
作者：何乔新
朝代：明

两都兵后黍离离，谁念天潢国势危。铁骑正谋探虎穴，金牌连召仆牙旗。黄龙痛饮空遗恨，赤县分崩竟莫支。欲吊忠魂何处是，淡烟衰草总含悲。
谒李忠定公祠
作者：何乔新
朝代：明

孤狐升御座，黑？翳炎精。北骑忽南下，长驱无坚城。庙堂无远略，金币但乞盟。我公抱忠愤，抗疏请亲征。内选环卫士，外招勤王兵。北人闻褫魄，逡巡为徙营。群邪互挤排，不顾皇穹倾。公谋既不用，彼势益凭陵。青城驾不返，哀恨徒嚘嘤。建炎初嗣统，起公秉钧衡。拳拳复三镇，汲汲返汴京。慷慨陈十策，炳焉如日星。国势稍张皇，彼众咸震惊。汪黄苦相忌，投荒复南行。敌主据宸极，神龙幽边庭。公辕不复北，河洛战血腥。皇天不慭遗，骑箕上青冥。此邦公故里，遗庙俨仪刑。神游三百祀，英气凛如生。升堂展拜谒，溪毛荐芳馨。思公不可见，頫仰清泪零。
谒李忠定公祠
作者：何乔新
朝代：明
体裁：古风

孤狐升御座，黑�翳炎精。北骑忽南下，长驱无坚城。庙堂无远略，金币但乞盟。我公抱忠愤，抗疏请亲征。内选环卫士，外招勤王兵。北人闻褫魄，逡巡为徙营。群邪互挤排，不顾皇穹倾。公谋既不用，彼势益凭陵。青城驾不返，哀恨徒嚘嘤。建炎初嗣统，起公秉钧衡。拳拳复三镇，汲汲返汴京。慷慨陈十策，炳焉如日星。国势稍张皇，彼众咸震惊。汪黄苦相忌，投荒复南行。敌主据宸极，神龙幽边庭。公辕不复北，河洛战血腥。皇天不慭遗，骑箕上青冥。此邦公故里，遗庙俨仪刑。神游三百祀，英气凛如生。升堂展拜谒，溪毛荐芳馨。思公不可见，頫仰清泪零。
谒李潭州祠作
作者：何乔新
朝代：明

玄云惨澹压孤城，城外萧萧铁马鸣。一室甘心俱就死，三军效节忍偷生。英魂不共寒芜没，精爽犹随夜燐明。采采溪毛酌清泚，临风三酹不胜情。贾相当年秉国钧，贤臣远斥任谀臣。岂知末路摅忠士，不是平原献谄人。吕氏诸郎甘纳士，李公一族竞捐身。新祠翼翼湘江上，一读穹碑一怆神。
谒李潭州祠作·其一
作者：何乔新
朝代：明

玄云惨澹压孤城，城外萧萧铁马鸣。一室甘心俱就死，三军效节忍偷生。英魂不共寒芜没，精爽犹随夜燐明。采采溪毛酌清泚，临风三酹不胜情。
谒李潭州祠作·其二
作者：何乔新
朝代：明

贾相当年秉国钧，贤臣远斥任谀臣。岂知末路摅忠士，不是平原献谄人。吕氏诸郎甘纳士，李公一族竞捐身。新祠翼翼湘江上，一读穹碑一怆神。
谒考亭朱夫子祠
作者：何乔新
朝代：明

嘉树何莞莞，方塘亦溶溶。溪山幽胜处，中有夫子宫。慨自孔孟殁，秦坑焰复红。吾道殆欲熄，斯人如盲聋。天未丧斯文，乃启洛水翁。茫茫寻坠绪，恳恳开群蒙。夫子振其后，超然盖世雄。六籍重研究，心与往圣通。长风扫阴翳，皦日行晴空。明王旷不作，天下孰予宗。䲭枭噪威凤，蜿蜒嘲神龙。携持二三子，讲道空山中。昕夕弦与颂，衿佩何雍容。至今建溪上，断断驺鲁风。乘鹥溘遐逝，声光赫无穷。嗟予生已晚，慕道恒忡忡。少壮不自力，倏觉头欲童。兹晨款门墙，再拜涕沾胸。九原如可作，执鞭以相从。
谒贾太传祠作
作者：何乔新
朝代：明

汉殿从容席屡前，得君何事遽南迁。孝文犹自疏贤佐，绛灌能无妒少年。寂寂荒祠啼鵩鸟，沉沉遗甃洌寒泉。从来材大难为用，惜誓歌残一泫然。经国材猷迥绝伦，春秋以后见斯人。谁知一代兴王佐，遽作三湘放逐臣。斜日坐隅来怪鸟，寒烟江上吊灵均。须知穷达皆由命，何用悲伤自殒身。
谒贾太传祠作·其一
作者：何乔新
朝代：明

汉殿从容席屡前，得君何事遽南迁。孝文犹自疏贤佐，绛灌能无妒少年。寂寂荒祠啼鵩鸟，沉沉遗甃洌寒泉。从来材大难为用，惜誓歌残一泫然。
谒贾太传祠作·其二
作者：何乔新
朝代：明

经国材猷迥绝伦，春秋以后见斯人。谁知一代兴王佐，遽作三湘放逐臣。斜日坐隅来怪鸟，寒烟江上吊灵均。须知穷达皆由命，何用悲伤自殒身。
谨身殿开卷出听传胪次学士李公韵
作者：何乔新
朝代：明

霁月当空八牖明，履声晨并殿廊行。上卿开卷初题榜，宣赞当阶迭唱名。天际庆云昭瑞应，御前大乐奏和声。金明路上人相语，天与吾皇产俊英。
谭都督祠
作者：何乔新
朝代：明

铁骑凭陵压北门，将军拥卒战平原。秋风孤戍边声急，落日重围杀气昏。帐下健儿争效死，阵前强敌暗消魂。至今溪水含馀怒，夜半填然万鼓喧。
谷洋公馆次尹亚参韵
作者：何乔新
朝代：明

石径烟芜绿，行行思转迷。云深田蛤吠，雨歇竹鸡啼。流水声锵玉，横桥影卧霓。欲穷登览兴，残照堕林西。
贫女萹答王元哲
作者：何乔新
朝代：明

妾本贫家女，陋质匪姬姜。幸承姆史训，恒以礼自防。虽无珠翠饰，被服洁且芳。弱年甫及笄，爷娘择宜当。朱门非敢望，所愿夫婿良。命薄蹇修拙，谁歌凤求凰。同时拾翠者，儿女已成行。嗟我独何辜，悽悽守空房。常恐芳岁暮，繁华委秋霜。览镜每自悲，幽忧结中肠。忽承眷顾言，感我思徬徨。失时固可悼，失身重堪伤。赤绳有定分，桑中讵非狂。矢言保贞节，肯踰东家墙。伯鸾倘见求，勉焉希孟光。敛衽谢赠言，清泪沾罗裳。
赋得君马黄赠钱宪使
作者：何乔新
朝代：明

君马黄，我马白。君马紫丝缰，我马黄金勒。榕城雨霁炎埃清，联镳共出城南陌。城南绿阴凉似洗，下马班荆话畴昔。君才卓荦非寻常，蚤我金豸承恩光。西登岷峨北太行，鹭车所历飞秋霜。闽山千里海为疆，帝遣侍臣抚疲氓。青冥空阔孤隼翔，当道无复豺与狼。往年玉节临上杭，鼪鼯胆破狡穴荒。去年楼船泛东洋，支祁帖耳海若藏。才名藉甚范与张，荐剡如云上庙堂。诏迁宪使总台纲，骢马行行过故乡。到家未诧银黄好，且喜堂中亲未老。赤麟为脯玉为浆，綵服承欢毋草草。交游似我情最亲，莺花同醉曲江春。闻君峻擢喜欲舞，惜君远别还成嚬。两情缱绻何时已，且拚一醉绿阴里。骊驹歌罢玉瓶空，笑指三山暮烟紫。君马去，我马归。明朝两地遥相忆，滇云闽树同依依。
越王台怀古次南谷韵
作者：何乔新
朝代：明

瓯闽古建国，钓龙有遗台。台空龙已逝，沕穆祠宇开。剑履掩虚幌，丹青杂荒苔。念兹勾践胄，桓桓亦奇才。援戈逐秦鹿，土宇日以恢。疏封受赤社，组练咸阳回。贡篚来百粤，威声振九埃。缅怀全盛日，意气亦雄哉。至今奠椒醑，犹有遗民来。鱼灯已黯黯，马鬣尚累累。故宫渺禾黍，落日潮声哀。感此发长喟，登临为低徊。
迂斋次夏提学韵
作者：何乔新
朝代：明

长佩高冠气浩然，从教人笑腹便便。欲持凿枘同先哲，肯竞周容逐少年。每叹终南多捷径，岂知涑水有名贤。庭前磊磈长松老，耻共群葩较丑妍。
过刘大有先生故居
作者：何乔新
朝代：明

五亩荒凉古道边，追思风范重凄然。雄词直蹑元和后，妙道还探太极先。环璧遗堂犹有托，曲台逸礼已无传。诸孙济济承家学，却喜名家不乏贤。
过卧龙冈有感
作者：何乔新
朝代：明

卧看关河起战埃，草庐数语见雄才。于今未必无诸葛，谁肯三回枉驾来。铜臭纷纷位显庸，岂知王佐卧隆中。山林莫道无伊吕，冰鉴何人似德公。孝直奇谋世鲜双，君侯共事每包荒。忠勤亦有张枢密，却恨台章诋李纲。
过卧龙冈有感·其一
作者：何乔新
朝代：明

卧看关河起战埃，草庐数语见雄才。于今未必无诸葛，谁肯三回枉驾来。
过卧龙冈有感·其三
作者：何乔新
朝代：明

孝直奇谋世鲜双，君侯共事每包荒。忠勤亦有张枢密，却恨台章诋李纲。
过卧龙冈有感·其二
作者：何乔新
朝代：明

铜臭纷纷位显庸，岂知王佐卧隆中。山林莫道无伊吕，冰鉴何人似德公。
过嘉禾怀南丰先生
作者：何乔新
朝代：明

嘉禾驿下暂维舟，追感先贤泪欲流。学术自应超董贾，文章元不让韩欧。读书岩圮苍苔满，洗砚池荒暮雨愁。故里只今多俊彦，不知谁解继前修。
过故相第作
作者：何乔新
朝代：明

门掩西风昼不开，蛜蝛满壁粉墙颓。庭前乳犬休惊吠，无复怀金暮夜来。偃月堂空复道深，蔷薇零落棘成林。槎槎喜鹊归何处，不到人家送好音。
过故相第作·其一
作者：何乔新
朝代：明

门掩西风昼不开，蛜蝛满壁粉墙颓。庭前乳犬休惊吠，无复怀金暮夜来。
过故相第作·其二
作者：何乔新
朝代：明

偃月堂空复道深，蔷薇零落棘成林。槎槎喜鹊归何处，不到人家送好音。
过斜头遇雨
作者：何乔新
朝代：明

肩舆薄暮过斜头，风雨萧萧送旅愁。太息人家生计尽，柴扉不掩野麋游。
过李都运故居
作者：何乔新
朝代：明

奕奕灵宗远，汪汪雅度宽。黄堂贤别驾，粉署老郎官。清气金茎露，芳声楚畹兰。姓名闻辇下，宠命出朝端。国课常先足，醝丁亦自安。心公寮寀服，政简吏民欢。北阙方趋觐，东门又挂冠。儿童随去旆，耆旧拥归鞍。楚甸俄闻恙，吴山遽盖棺。异乡魂杳杳，旅榇路漫漫。节操追前辈，仪刑耸后观。薄田临沔澳，老屋枕江干。葛岭松云暝，堂封草露寒。晚风吹鼓子，清泪不胜弹。
过畅村作
作者：何乔新
朝代：明

行行疋马过孤村，土屋荒凉昼掩门。豪客用人如楚子，名家裸葬似王孙。怪鸮磔磔烟光暮，冤鬼啾啾月色昏。太息生灵馀几许，空原一眺黯消魂。
过诸葛武侯庙
作者：何乔新
朝代：明

石棺山霭霭，沔水波溶溶。中有武侯庙，栋杗亦崇崇。念昔炎祚微，诸藩务争雄。吉利据全魏，仲谋擅江东。斯人伊吕俦，长啸草庐中。英英高皇胄，志欲芟群凶。徘徊襄汉间，孰与同其功。一闻卧龙名，三顾礼益恭。从容决大计，鱼水欣相逢。首结孙氏好，再摧曹氏锋。益梁既归命，滇巂亦乘风。遂令寰宇内，重视炎光红。天意苦难谌，大星陨长空。超然谢氛浊，归觐永安宫。历观百世下，孰能蹈其纵。有谡孰肯戮，有正孰能容。公道未必布，忠益未必从。九原不可作，孰为人中龙。庙貌在兹邑，声光赫无穷。嗟予生已晚，仰止常忡忡。朗诵出师表，慨然泪沾胸。
过长城作
作者：何乔新
朝代：明

断垣迤逦亘？坪，云是秦人旧筑城。折戟每因耕后出，斜蒿时向雨馀生。瓮门草满鼪鼯啸，雉堞云消鹳鹤鸣。东望狼村三舍近，凄凄烟树倍伤情。
过长城作
作者：何乔新
朝代：明
体裁：七言律诗

断垣迤逦亘�坪，云是秦人旧筑城。折戟每因耕后出，斜蒿时向雨馀生。瓮门草满鼪鼯啸，雉堞云消鹳鹤鸣。东望狼村三舍近，凄凄烟树倍伤情。
过雁门关作
作者：何乔新
朝代：明

征骑萧萧度雁关，危峦绝巘力跻攀。东瞻帝阙祥云里，北望戎庭落照间。李牧垒荒烟树老，晋王碑在雨苔斑。临风慷慨怀前烈，抚剑长歌一怆颜。雄关楼阁势翚飞，独倚危阑送夕晖。万里山河归管钥，三边将校属旌麾。鸊鹈泉竭边兵困，苜蓿烟消塞马肥。薄暮辕门笳鼓竞，前驱擒得薁鞬归。
过雁门关作·其一
作者：何乔新
朝代：明

征骑萧萧度雁关，危峦绝巘力跻攀。东瞻帝阙祥云里，北望戎庭落照间。李牧垒荒烟树老，晋王碑在雨苔斑。临风慷慨怀前烈，抚剑长歌一怆颜。
过雁门关作·其二
作者：何乔新
朝代：明

雄关楼阁势翚飞，独倚危阑送夕晖。万里山河归管钥，三边将校属旌麾。鸊鹈泉竭边兵困，苜蓿烟消塞马肥。薄暮辕门笳鼓竞，前驱擒得薁鞬归。
过鸡冠隘吊曹将军
作者：何乔新
朝代：明

曹将军，素虓阚，帅阃称为满身胆。横戈跃马马蹄骄，赤雾弥空天气惨。边尘澒洞铁山摧，青野原头万骑来。汉川士女走失魂，婴孺弃掷声哀哀。将军慷慨发上指，兄弟同驱誓同死。右持龙剑左蛇矛，斩刈劲敌如斩豕。鸡冠隘口血成河，健马强兵来益多。风凄雨急敌氛恶，天不祚宋将奈何。喧呼动地地欲裂，冻鼓无声宝刀折。绵裘湿透足难移，犹奋空拳誓剪灭。虎倒龙颠互啖吞，山川震眩尘霾昏。骂声愈高头已断，怒气勃勃如生存。君不见吕家兄弟降异土，遗臭至今谁比数。将军死去三百年，赫赫英名照今古。
送任丘胡教谕
作者：何乔新
朝代：明

寒云酿雪正沉沉，尊酒离亭思不禁。西蜀久鸣芹泮铎，北河又鼓杏坛琴。家声好阐苏湖教，道学须探濂洛心。去去莫嗟官况冷，三鳣会见集堂阴。
送余佥宪致仕归南城
作者：何乔新
朝代：明

桂岭驱驰雪满颠，乞身深荷圣情怜。晚香采采篱边菊，归思飘飘江上船。醉里呼童歌白纻，閒来振策濯红泉。不须更觅瀛洲路，老得閒居即是仙。
送宪副王公赴山西
作者：何乔新
朝代：明

花骢躞蹀出神京，追饥都门酒谩倾。兰省当年同战艺，柏台此日独蜚英。霜飞绝塞秋横鹗，花满新田晓弄莺。明日相思限南北，暮云春树总关情。
送张启昭
作者：何乔新
朝代：明

劝讲文华沐宠优，欲将直道赞皇猷。金人何用三缄口，铁汉从教一斫头。台谏交章良可笑，儒绅咋舌亦堪羞。圣恩眷注元无替，肯使南都久滞留。乡邦交谊最相亲，忍向离筵劝酒频。抗疏但求禆圣治，论思端不忝词臣。自怜石介非狂士，任诋西山是小人。暂别銮坡非远谪，莫将辞赋吊灵均。
送张启昭·其一
作者：何乔新
朝代：明

劝讲文华沐宠优，欲将直道赞皇猷。金人何用三缄口，铁汉从教一斫头。台谏交章良可笑，儒绅咋舌亦堪羞。圣恩眷注元无替，肯使南都久滞留。
送张启昭·其二
作者：何乔新
朝代：明

乡邦交谊最相亲，忍向离筵劝酒频。抗疏但求禆圣治，论思端不忝词臣。自怜石介非狂士，任诋西山是小人。暂别銮坡非远谪，莫将辞赋吊灵均。
送徐夏官省亲毕姻
作者：何乔新
朝代：明

珊珊清佩出彤墀，共羡仙郎荷宠私。鹤发想应占远信，雀屏更喜协佳期。綵衣绚日春光好，绣幕凝香晓漏迟。莫向枌榆久留滞，趋朝须及雁来时。
送族孙垕会试
作者：何乔新
朝代：明

我家本是韩侯裔，散处江南知几世。黎川之隩平西台，簪笏诗书世相继。舸斋直阁典丝纶，先公持宪还秉钧。孰云族远情寖薄，恩义不啻同产亲。吾兄长史尤卓荦，辅导亲藩称謇谔。西江庚午棘闱开，我与而翁共腾跃。而翁蚤岁委秋霜，我今归田鬓已苍。琼枝玉树喜见汝，森然秀出嗣书香。今秋挟策赴乡试，笑谈折取蟾宫桂。乡书传得到山中，老眼摩挲为惊视。我家诸儿愚且蚩，有书不读惟遨嬉。一经赖汝传旧德，顿令门户增光辉。冻云酿雪北风厉，匹马凌兢随计吏。莫嗟三陟犯隆寒，万里亨衢期奋翅。龙门浪暖起春雷，还将三策献尧阶。琼林宴罢归来晚，锦幖前导亦荣哉。丈夫立志须远到，一第区区奚足道。祖宗功德与文章，百世休光汝当绍。
送朱方伯
作者：何乔新
朝代：明

春郊雨初霁，绿树含华滋。使君驾言迈，双旆风披披。崤函渺何许，去路正倭迟。且罄同袍欢，饮饯江之湄。开樽酌芳醑，授简哦新词。宾从劝且酬，不觉驶景移。念兹长安道，年来困创痍。穷边吼豺虎，孤戍屯熊罴。君行殿藩服，一展胸中奇。露檄谕疏勒，挥戈斩屠耆。坐令三边士，卖刀事锄犁。功成奏丹扆，峻擢拥旌麾。君车日已远，会晤当何时。愿言树嘉绩，慰我渴与饥。
送朱都宪巡抚两广兼总督军务
作者：何乔新
朝代：明

紫袍香拂御炉烟，出镇仍兼将相权。铁骑千群嘶去路，绣旂五色照离筵。榕城霜重炎氛净，桂岭云消黛色鲜。文武兼资能有几，蚤看勋业继名贤。
送李黄门孟旸使占城
作者：何乔新
朝代：明

金函颁诏出彤墀，特命儒臣抚岛夷。龙节远稽周典礼，鸡林重睹汉官仪。海云敛色迎丹仗，水怪潜形避绛旗。路过越裳烦告谕，皇家威德迈周时。
送罗应奎左迁提举
作者：何乔新
朝代：明

龙飞二载状元郎，三策才陈又抗章。忠孝不孤明主望，迂疏任笑老生狂。同游愧我非田昼，当道知谁惜子方。千古高名何所拟，七闽山色郁苍苍。晓捧函书叩帝廷，宸旒垂听具臣惊。丹心耿耿明秋日，劲气棱棱薄太清。邹浩犯颜非卖直，阳城伏阁岂要名。此行不比湘潭谪，莫赋骚辞吊屈平。闽山迢递是天涯，去路荒凉倍可嗟。林晚饥乌啼刷羽，潭春妖鳄怒磨牙。冰衔敢爱当时宠，铁汉从交后世誇。毕竟皇恩深似海，肯令贾傅老长沙。
送罗应奎左迁提举·其一
作者：何乔新
朝代：明

龙飞二载状元郎，三策才陈又抗章。忠孝不孤明主望，迂疏任笑老生狂。同游愧我非田昼，当道知谁惜子方。千古高名何所拟，七闽山色郁苍苍。
送罗应奎左迁提举·其三
作者：何乔新
朝代：明

闽山迢递是天涯，去路荒凉倍可嗟。林晚饥乌啼刷羽，潭春妖鳄怒磨牙。冰衔敢爱当时宠，铁汉从交后世誇。毕竟皇恩深似海，肯令贾傅老长沙。
送罗应奎左迁提举·其二
作者：何乔新
朝代：明

晓捧函书叩帝廷，宸旒垂听具臣惊。丹心耿耿明秋日，劲气棱棱薄太清。邹浩犯颜非卖直，阳城伏阁岂要名。此行不比湘潭谪，莫赋骚辞吊屈平。
送金郎中还南京分韵得韡字
作者：何乔新
朝代：明

君家兄弟何所拟，皎如玉树翘琼蘤。伯兮早拜地官郎，典赋南都政声美。叔也新擢白云司，籍籍清名满人耳。两京相望若参商，冀北江南几千里。觅句春寻芳草池，看云昼隐乌皮几。伯兮奏最来皇都，叔也承迎多乐岂。趍朝紫陌晓联镳，听雨寒窗宵共被。埙篪迭奏肃以容，不必清商间流徵。欢娱未洽又分携，戒行晓逐鸡声起。宾朋出祖官道傍，金卮潋滟香浮蚁。芦花飞雪暗长汀，枫叶栖霞映秋水。离亭分手正凄然，况复秋空雁声唳。征车辚辚不可留，离怀恋恋何时已。遥知别后重相思，愁看荆花春韡韡。
送韩行人使琉球
作者：何乔新
朝代：明

星槎五月泛沧溟，路指扶桑霁景清。谕粤才华推陆贾，乘风气概羡宗生。彭湖浪静牙樯稳，高屿烟消画鹢明。遥想番王承宠命，几回膜拜望神京。
道傍李花为风雨所残
作者：何乔新
朝代：明

缟袂珠襦白玉冠，含悽无语怯春寒。东风不为多情惜，无数残钿趁马鞍。
邮亭偶书
作者：何乔新
朝代：明

古渡平芜细雨，长亭垂柳轻烟。诗景满前堪画，客怀何事悽然。
都宪韩公贯道惠诗次韵答之
作者：何乔新
朝代：明

疏庸久荷圣明知，却恨非才贸盛时。三晋云山应识我，两京议论竟归谁。閒寻平子归田赋，懒诵灵均问卜辞。渭树江云嗟契阔，何当一醉习家池。老得悬车古亦难，桔槔春雨静中看。昔年曾叱王尊驭，此日休弹贡禹冠。春草池塘诗思逸，午桥樽俎酒肠宽。萧萧风雨鸡鸣夜，菊枕芦衾睡正安。
都宪韩公贯道惠诗次韵答之·其一
作者：何乔新
朝代：明

疏庸久荷圣明知，却恨非才贸盛时。三晋云山应识我，两京议论竟归谁。閒寻平子归田赋，懒诵灵均问卜辞。渭树江云嗟契阔，何当一醉习家池。
都宪韩公贯道惠诗次韵答之·其二
作者：何乔新
朝代：明

老得悬车古亦难，桔槔春雨静中看。昔年曾叱王尊驭，此日休弹贡禹冠。春草池塘诗思逸，午桥樽俎酒肠宽。萧萧风雨鸡鸣夜，菊枕芦衾睡正安。
酬罗内翰赠别用原韵
作者：何乔新
朝代：明

满篷烟月发盱源，又共先生醉别樽。百岁可怜犹旦暮，一腔元自有乾坤。文如班马身何益，学到关闽道乃尊。此夜且论千古事，不须切切问寒温。
重过大凝寺次景澄韵
作者：何乔新
朝代：明

三年四度过禅家，两见凋零两见花。今日画轓重驻此，绿阴弥望尽桑麻。
金山晓钟送陈巨源父南归
作者：何乔新
朝代：明

浮玉山前晓驻舟，鲸音隐隐吼林丘。惊回幽壑潜蛟梦，唤醒孤舟倦客愁。远逐角声闻铁瓮，清兼渔唱落沧洲。分明夜半枫桥泊，月色江声满目秋。
金嶂山歌
作者：何乔新
朝代：明

巍乎金嶂之为山也，披霄耸汉吾不知其高。但见群山俱在履舄下，拱揖拜頫若儿曹。或如万马竞驰骤，又若长风捲海驱波涛。金精峙其南，军山耸其北。层崖秀巘高入云，正与兹山势相敌。银江滔滔绕其趾，深涵清兮浅沸白。金鳞赪尾日游扬，或乘风雷变化生羽翼。寒潭窅窅深莫测，下有虬龙卧澄碧。岁旱村翁事祷雨，油然云兴霈甘泽。长松不知几百年，黛色蓊郁藏云烟。玄猿苍鹿游其下，鹍鹳鹙鸧羽其巅。绿阴满地凉似水，我欲高卧消烦悁。山椒祠宇壮且丽，云是炎汉之高帝。长陵原庙在关中，神游讵肯来兹地。琳宫碧殿何渠渠，乃是释老之所居。相与谈空寂，讲玄虚。变幻百出诱群愚，函香剪纸日奔趋。石桥夭矫苍苔滑，上有石台临木末。山头瀑布非练光，疑是阴崖未消千古雪。东村匝埠多人家，平原百里皆桑麻。民风醇朴无纷华，朝耕暮咏为生涯。嵩邙瀍谷差可拟，王官杜曲未足誇。紫芝赤箭香旖旎，云暖罗生碧岩底。采之自足制颓龄，何用琼浆和石髓。嗟予老病久悬车，爱此名山拟卜居，何用遂良图。结茆三五间，种树千百株。看山晨拄笏，篝灯夜读书。松风瑟瑟似笙竽，漱涤尘思半点无。虽非午桥庄，庶几南阳庐。惜哉此志未能遂，怅望云山增郁纡。
长平怀古
作者：何乔新
朝代：明

寒云起崇冈，厉风振林木。山鸟鸣嘤嘤，恍如赵兵哭。低徊忆往事，感我泪相续。哀哉长平战，虎吻厌人肉。翩翩佳公子，虑事何不熟。括也喜谈兵，身死家亦覆。忍哉白氏子，欺天逞淫毒。雄兵纷若林，一旦填溪谷。至今耕垦者，往往得遗镞。孰云天网疏，报应如转毂。杜邮岂为冤，万死未足赎。嗟嗟秉钺士，起传宜三复。前车谅未远，后乘慎驰逐。
长门四时词
作者：何乔新
朝代：明

茝石莺声滑，玄墀柳色新。枯梢皆转绿，寒谷尽回春。对酒承和景，鸣筝拂素尘。自怜衰陋质，不得待芳辰。高树阴云散，深宫暮景凉。波添鸂鶒浴，风送芰荷香。复道知天近，重城觉漏长。祗愁新浴处，谁与试兰汤。鸳瓦霜华重，龙楼月影圆。自嗟妾命薄，敢叹主恩偏。拥髻悲前事，含嚬数昔愆。沉思纨扇句，得似绿衣篇。天冷肌生粟，风清玉散花。含情歌白雪，适意荐流霞。展转翠衣薄，低徊玉箸斜。君王求故剑，何日遣皇华。
长门四时词·其一
作者：何乔新
朝代：明

茝石莺声滑，玄墀柳色新。枯梢皆转绿，寒谷尽回春。对酒承和景，鸣筝拂素尘。自怜衰陋质，不得待芳辰。
长门四时词·其三
作者：何乔新
朝代：明

鸳瓦霜华重，龙楼月影圆。自嗟妾命薄，敢叹主恩偏。拥髻悲前事，含嚬数昔愆。沉思纨扇句，得似绿衣篇。
长门四时词·其二
作者：何乔新
朝代：明

高树阴云散，深宫暮景凉。波添鸂鶒浴，风送芰荷香。复道知天近，重城觉漏长。祗愁新浴处，谁与试兰汤。
长门四时词·其四
作者：何乔新
朝代：明

天冷肌生粟，风清玉散花。含情歌白雪，适意荐流霞。展转翠衣薄，低徊玉箸斜。君王求故剑，何日遣皇华。
閒居述怀
作者：何乔新
朝代：明

万里归来已白头，溪风山月思悠悠。黄河铁骑成春梦，锦水牙樯忆旧游。病后更添元凯癖，閒中还抱杞人忧。桃花流水知何处，愿与渔郎共放舟。
陆君孟昭以元宵会客同寅高君居正即席赋诗和者相属予适以事不及往乃用居正韵以谢
作者：何乔新
朝代：明

玄露香浮白玉卮，共拚一醉对芳时。银河夜转斗横柄，火树春回花满枝。绣户月明歌韵杳，丽谯风细漏声迟。惭予未得陪清赏，吟对寒窗绿幕垂。
集句挽泰和萧隐君
作者：何乔新
朝代：明

生在华屋处，终复委山冈。百年谁能持，人命若朝霜。眷言怀君子，零泪空沾裳。平生有壮志，一旦异存亡。惨悽岁方晏，祖载发中堂。潜寐黄泉下，仰视白日光。欲归路无因，四顾何茫茫。茫茫终何之，封树已荒凉。北风声正悲，飞乌绕树翔。自古皆有然，哀哉亦何伤。吾欲竟此曲，长叹不成章。
集句送罗上舍
作者：何乔新
朝代：明

驱车上东门，游子暮何之。亲昵并集送，恨恨不能辞。丈夫志四海，不得中顾私。及时当勉励，濯翼凌高梯。惟念当离别，思心常依依。仰观南雁翔，音响一何哀。起坐弹鸣琴，中心怆以摧。嘉会不可常，执手将何时。抚心长太息，泫然沾我衣。愿言崇令德，以副饥渴怀。安得凌风翰，送子俱远飞。
集渊明句挽吴处士
作者：何乔新
朝代：明

自古皆有殁，此语真不虚。伊人亦云逝，精爽今何如。少时壮且厉，委怀在琴书。误落尘网中，暂与园田疏。园田日梦想，息驾归閒居。长吟掩柴门，栖迟固多娱。翳然乘化去，壑舟无须臾。寒华徒自荣，深谷久应芜。荒草何茫茫，时时见废墟。人生无根蒂，终当归空无。念此怀悲悽，言尽意不舒。
题东波游赤壁图
作者：何乔新
朝代：明

长江西来绕赤壁，山色苍苍江气白。黄冈迁客人中仙，傲睨江山如戏剧。笑吞山月吸江风，羁愁肯使婴吾胸。扁舟夜泛赤壁下，文光下烛冯夷宫。湘妃歌兮河伯舞，川后山灵相尔汝。同游一客非时人，想是元之与文举。酒酣飞上千仞峰，呵叱虎豹鞭虬龙。倏然独立风埃表，俯视尘世皆沙虫。洗磨折戟认前代，一炬东风昔称快。英雄不数曹与孙，况复周郎与黄盖。江空月落高枕眠，夜深梦到蓬莱巅。横江孤鹤来何许，似欲载我归钧天。洞箫声断客已去，起望三山渺烟雾。空馀两赋在人间，星斗荧煌垂万古。
题南山晚翠图
作者：何乔新
朝代：明

姑苏才子凤池仙，气吐胸中常浩然。能书能诗亦工画，妙处往往逼辋川。不学赵昌画牡丹，金丝粉瓣誇清妍。不学徐熙画渚莲，绛绡翠幄映漪涟。酒酣放笔恣挥写，峥嵘磥砢天机全。墨汁淋漓云雾湿，黛色暝与徂徕连。生平抱负与众异，劲气凛凛见毫端。初疑晴影落屏障，六月飒飒秋飙寒。又疑潜蛟在素壁，带得寒涛洒四筵。毕宏韦偃称好手，此图与之孰后先。玄都障子不复见，三绝令人怀郑虔。我昔见松武侯庙，龙虎攫拿锦水边。又尝见之晋山麓，屈铁交错森戈鋋。归来对此为动色，摩挲老眼思昔年。固知画者有深意，画中有意谁能言。亭亭有若桥与梓，并立云际擎苍天。异材自合栋清庙，何事老弃荒山巅。繁柯亦足备榱桷，匠石未遇空连蜷。吾皇圣德迈姚姒，将建明堂招俊贤。林间朴樕尚收拾，况此异材忍弃捐。我家季方爱此画，不啻弘璧出蓝田。宝藏高阁遗孙子，肯数米家书画船。临风更招杜陵老，和我南山晚翠篇。
题南庄图寿陈孟祥妇翁
作者：何乔新
朝代：明

碧梧露冷秋将半，南极腾辉照晴汉。主家寿日集群真，羽节飙轮来汗漫。主人元是南庄仙，五亩青桑二顷田。对酒高歌紫芝曲，焚香细和白驹篇。迩来移住金河曲，烱烱方瞳貌如玉。不知遐算今几龄，但觉添筹已盈屋。翠凤才炰白鹿烹，当筵小玉鸣银筝。东床佳客起称寿，酒酣笑绝缦胡缨。披图却忆南庄好，坐见沧溟绕蓬岛。何当跨鹤归去来，笑拂扶桑拾瑶草。
题尹内翰家山图
作者：何乔新
朝代：明

南山凌苍冥，北山屹绝壁。美人爱山住山中，恍似当年谢安石。清溪一带缘桃花，春流滉漾蒸红霞。渔郎到此惊且喜，祗疑误入仙人家。草堂数间荫乔木，知是美人读书屋。晴峰当户开秋渠，飞瀑萦林漱寒玉。一从献策来皇都，西清东观恩宠殊。长杨不奏子云赋，石室还紬太史书。閒来却忆钓游处，桑梓迢迢隔烟雾。旧时猿鹤今何如，应怨山人不归去。何人写此家山图，长林远岫春模糊。墨云翻空太阴黑，妙笔直与造化俱。山腰小径仅如发，细看尚恐苔花滑。断崖老树杳莫窥，似听孤猿啼夜月。蹇予旧住金嶂西，别来芳草应凄凄。对此新图忆丘壑，归心便逐秋鸿飞。人生无如归去好，莫使山中迹如扫。何当访子三顾山，共荷长镵拾瑶草。
题屏间红梅
作者：何乔新
朝代：明

曾饵仙人换骨丹，霞裳翠舞月华寒。暗香疏影终非俗，莫比桃花一样看。
题幼安濯足图
作者：何乔新
朝代：明

当涂睥睨汉家鼎，江左孙郎恣驰骋。茫茫九域战尘飞，洁身东适玄菟境。黄云黯黯炎精昏，避地且复依公孙。公孙非有兴汉志，俎豆诗书聊共论。谁云此地在东鄙，箕子旧邦风化美。同游不独邴与王，尚友欲追孤竹子。猘子猖狂事渐非，扁舟浮海又西归。尚愁黄尘涴吾足，褰裳自濯沧浪溪。沧浪之水清彻底，更欲枕流洗其耳。水中圉圉疑子鱼，似亦含羞倏惊逝。嗟哉子鱼良可羞，昔为吾友今吾仇。何当一请尚方剑，断取头颅掷浊流。
题张将军庙
作者：何乔新
朝代：明

车骑将军盖世雄，蚤年仗剑从真龙。并游惟许多髯翁，俯视馀子犹沙虫。曹瞒欺天悖且凶，欲移汉鼎归邺宫。将军眦裂发上冲，忠愤凛凛摩苍穹。佐佑昭烈剪蒿蓬，威如虓虎气若虹。提戈斩级无怛容，万众莫敢婴其锋。取荆兼益启汉中，重嘘炎烬光昽昽。剖符遂受彻侯封，带砺河山誓始终。天不祚汉构祸凶，变生肘腋殒厥躬。飘然骑箕返大空，在帝左右佐化工。殄戮疠鬼驱螟螽，嘉陵江上庙宇崇。吏民荐享诚且恭，凤笙呜呜鼓逢逢。飙车云马纷来降，断碑苔藓何重重。谁操巨笔曾南丰，光明俊伟星斗同。功名何必上景钟，斯文足表将军忠，威灵赫赫垂无穷。
题徐氏贞节卷
作者：何乔新
朝代：明

孤篁劲柏翠交加，静处幽闺阅岁华。誓保贞骸归北垄，忍移芳屣到东家。梁间愁见春巢燕，庭际羞栽夜合花。青简已书中垒传，昭昭姱节世争誇。
题徐氏贞节卷次罗应魁韵
作者：何乔新
朝代：明

梧桐秋老负心期，况复霜摧碧玉枝。弱草栖尘空自悼，狂澜倒海讵能移。高风不愧曹家妇，浮藻堪羞蔡氏儿。穗帐凄凄寒漏永，挑灯朗咏柏舟诗。
题徐氏贞节卷次罗应魁韵
作者：何乔新
朝代：明
体裁：七言律诗

梧桐秋老负心期，况复霜摧碧玉枝。弱草栖尘空自悼，狂澜倒海讵能移。高风不愧曹家妇，浮藻堪羞蔡氏儿。繐帐凄凄寒漏永，挑灯朗咏柏舟诗。
题明皇秉烛夜游图
作者：何乔新
朝代：明

沉香亭上乌飞速，歌吹未终宫漏促。欢娱不足可奈何，夜游更秉西园烛。银盘万炬照天红，恍如赤日行晴空。更将羯鼓催花柳，共信圣主真天公。太真娉婷奉卮酒，愿上大家千万寿。隋家天子放流萤，熠耀微光讵能久。伶官再拜前致词，祗今四海皆熙熙。将有禄山相林甫，圣人不乐复何为。念奴高歌八姨舞，鳞脍驼峰荐雕俎。明朝且放紫宸朝，翠帐醒来日方午。金鸡帐里卧猪龙，内宠不减昔秦宫。昏昏醉梦日复夜，岂料兴衰在眼中。桃林一战血没踝，薄暮不见平安火。苍茫西出马嵬坡，驿舍无灯相枕卧。斜谷铃声暮雨寒，归来无复旧时欢。霜凝鸳瓦不成寐，怨对孤灯夜未阑。
题松为樊都运赋
作者：何乔新
朝代：明

虬枝夭矫翠参天，雨干霜皮老更坚。榱桷年来收拾尽，岂知梁栋在山巅。
题桃源图
作者：何乔新
朝代：明

咸阳鹿走群雄起，河北山东多敌垒。楚乡耆旧独知几，避地移家阻烟水。烟水茫茫别有天，尘寰疑是地行仙。诛茅剪棘初为室，引水开渠渐种田。老翁侵晨放鸡鹜，稚子乘春艺桑竹。无刑无赋无追呼，淳风自是羲皇俗。儿孙更抱日相亲，酒食时常会里邻。桃花隔断人间路，不识西风有战尘。渔郎鼓棹来何许，竞引归家具鸡黍。当时祗记有秦皇，此日方知为典午。水流花谢路榛芜，谁把仙源托画图。云山有路如可访，便拟辞家往卜居。
题桃源小隐集句
作者：何乔新
朝代：明

桃源面面少风尘，独构茅堂养道真。万叶秋声孤馆梦，一庭草色自家春。祗从暮醉兼朝醉，却恐閒人是责人。借问路傍名利客，朱门虽富不如贫。
题梅竹卷
作者：何乔新
朝代：明

梨云漠漠楚天低，缟袂相逢思欲迷。斗转参横寒漏永，梦回惟听翠禽啼。姑射仙人冰雪姿，珠冠琼佩下瑶池。湘江帝子元同调，翠袖相依岁晚时。铁干琼英玉作魂，托根不傍五侯门。岁寒惟有疏篁在，共保清贞水石村。霜华簌簌暗香浮，万颗明珠夜不收。几度披图吟兴远，恍如水部在扬州。
题梅竹卷·其一
作者：何乔新
朝代：明

梨云漠漠楚天低，缟袂相逢思欲迷。斗转参横寒漏永，梦回惟听翠禽啼。
题梅竹卷·其三
作者：何乔新
朝代：明

铁干琼英玉作魂，托根不傍五侯门。岁寒惟有疏篁在，共保清贞水石村。
题梅竹卷·其二
作者：何乔新
朝代：明

姑射仙人冰雪姿，珠冠琼佩下瑶池。湘江帝子元同调，翠袖相依岁晚时。
题梅竹卷·其四
作者：何乔新
朝代：明

霜华簌簌暗香浮，万颗明珠夜不收。几度披图吟兴远，恍如水部在扬州。
题泉州福宁道岁寒三友
作者：何乔新
朝代：明

淇园此君最潇洒，孤高不是悠悠者。同心况有五大夫，铁干铜柯异柽槚。罗浮仙子亦清真，缟袂珠冠不涴尘。相逢共结岁寒友，肯同群卉竞芳春。莫学隋堤柳，摇飏春风能几久。莫学董泽蒲，弱质迎秋半已枯。炎风苦雨慎相保，过眼浮荣奚足道。他日栋明堂、奏清庙，帝鼐和羹风味好。共持贞洁应时需，不负生平冰雪操。
题泥金画梅
作者：何乔新
朝代：明

此花元是玉为容，金粉何劳点染工。识得和羹风味别，始知来自蕊珠宫。琼姿不肯染缁尘，别是西湖一种春。画里底须论色相，金丸熟处见天真。
题泥金画梅·其一
作者：何乔新
朝代：明

此花元是玉为容，金粉何劳点染工。识得和羹风味别，始知来自蕊珠宫。
题泥金画梅·其二
作者：何乔新
朝代：明

琼姿不肯染缁尘，别是西湖一种春。画里底须论色相，金丸熟处见天真。
题狮子图
作者：何乔新
朝代：明

莎溪之域弱水滨，金精下降毓怪珍。伟哉狻猊产此地，雄姿猛态夐绝伦。双睛睒睒电流赤，劲爪铦牙侔剑戟。空山怒吼轰春雷，百兽闻之皆辟易。饥来不食麋鹿群，抟犀拉象如孤㹠。几回饥饮龙门涘，积石半露馀波浑。圣皇端拱位皇极，月竁冰天皆仰德。荒夷得此不敢留，絷以金绳献京国。脩途万里经流沙，群动慑窜不敢哗。尾端尚带昆仑雾，口角仍含葱岭霞。彤轩文陛丽晴旭，遥望龙颜自驯伏。低头安尾体态閒，黄毳苍髵绚人目。皇威远被万国宁，长杨灵囿多祥祯。狮兮狮兮敛鸷猛，长与驺虞作队行。
题狮子图
作者：何乔新
朝代：明
体裁：古风

莎溪之域弱水滨，金精下降毓怪珍。伟哉狻猊产此地，雄姿猛态夐绝伦。双睛睒睒电流赤，劲爪铦牙侔剑戟。空山怒吼轰春雷，百兽闻之皆辟易。饥来不食麋鹿群，抟犀拉象如孤豚。几回饥饮龙门涘，积石半露馀波浑。圣皇端拱位皇极，月竁冰天皆仰德。荒夷得此不敢留，絷以金绳献京国。脩途万里经流沙，群动慑窜不敢哗。尾端尚带昆仑雾，口角仍含葱岭霞。彤轩文陛丽晴旭，遥望龙颜自驯伏。低头安尾体态閒，黄毳苍髵绚人目。皇威远被万国宁，长杨灵囿多祥祯。狮兮狮兮敛鸷猛，长与驺虞作队行。
题画虎图
作者：何乔新
朝代：明

长林有兽雄且威，非熊非兕非狻猊。月明一啸阴风起，群兽胆破争奔驰。平皋旷野閒纵步，愁杀山中狐与兔。铦牙钩爪孰敢撄，晋国休誇有冯妇。松坡隐卧攫噬閒，刍牧莫敢窥其间。四望芃芃藜藿茂，岂知鸷兽在兹山。双睛如电良可畏，犀象相逢皆丧气。良工画此向高堂，鸡犬遥瞻俱骇避。君不见穷边仗钺有虎臣，匈奴远遁无烟尘。又不见周庐陛戟有虎旅，百辟趋朝敢回顾。壮哉此兽真轶群，玄章霞彩负奇文。莫言鸷猛非所贵，蒙马犹能破楚军。
题祖逖闻鸡起舞图
作者：何乔新
朝代：明

洛阳双鹅飞翀天，兵尘澒洞如云烟。将军雅志翊皇极，闻鸡起舞心茫然。晋阳有聪赵有勒，豺虎凭陵恣残贼。中原大半警狼烽，谁向河南剪荆棘。嘐嘐夜半荒鸡鸣，情知此声非恶声。披衣慷慨拔剑舞，英气耿耿摩苍冥。一舞龙光竞挥霍，眼中已自无屠各。再舞顿挫腾雪霜，欲扫欃枪靖沙漠。可怜琅琊无远图，谩凭天险保三吴。将军气欲吞吐谷，渡河击楫声呜呜。屯兵雍丘威赫赫，敌军破胆频败北。关河部落尽来归，谯沛遗民咸仰德。两京未复功未成，妖星夜照镇西营。天不祐晋将军殁，千载英雄长涕零。
题苏李泣别图
作者：何乔新
朝代：明

黄云黯欲暮，归骑惨将发。酾酒上河梁，羞与故人别。后会不可期，请与君永诀。祁连山前箭，沙漠窖中雪。君心与我志，各欲效忠节。老亲坐诛夷，此志遂蹉跌。今君获生还，竹帛炳贞烈。顾我坠家声，有怀共谁说。韩王昔降虏，茅土世不绝。念我先飞将，守边号瑰杰。臣罪固当诛，臣族讵宜灭。嗟嗟全躯臣，谁肯为论列。我心岂忘归，望乡心如爇。亲族靡孑遗，念之肝肠裂。恸哭送归旌，哀哀泪成血。君归谒茂陵，毋为遂结舌。寄语霍将军，此心宜识察。
题菊
作者：何乔新
朝代：明

霜葩露叶冷香浮，别是人家一种秋。岁晏群芳摇落尽，翛翛翠筱伴清幽。
题郑氏齐寿堂分韵得彩字
作者：何乔新
朝代：明

三神之山渺何在，员峤方壶峙瀛海。华堂谁筑山之巅，云气连蜷浮瑞彩。堂中偕老地行仙，双颊如丹双鬓皠。懿行真为百世师，灵宗况出前朝宰。平生酷慕王儒仲，偕隐山中知几载。石田烟暖茁琼芽，琪树春深结珠蕾。祗今遐算踰七旬，合乐张筵庆嘉会。潋滟霞觞玉作流，芳鲜雕俎龙为醢。蟠桃花下共称觞，载咏周诗歌寿恺。贤郎元是蟾宫仙，剪得春云供戏綵。愿祝双亲偕百龄，烱烱方瞳神观倍。丹成不必跨黄班，鸾鹤翔空正相待。
题金人出猎图
作者：何乔新
朝代：明

阴山寒飙捲晴雪，白草萧萧冻欲折。戎王校猎晓合围，万骑蹴冰如蹴铁。狐裘狐帽紫绒绦，上凌大碛下深壕。虏骑咆哮声震地，毛群无计可潜逃。鴐鹅戛戛来何许，一片晴云蔽天宇。海青直上鸷且雄，顷刻平芜洒红雨。纷飞鹍鹳与鹙鸧，雨血风毛堕猎场。群酋献获戎王笑，割鲜野食驼蹄香。金轮半坠西山缺，铙管嘲轰向区脱。解鞍絷马未肯眠，笑击黄獐饮其血。白旂忽动鄂诺河，猛士更比金源多。柴潭已涸蔡州破，狡兔虽肥奈尔何。
题金章宗画马图
作者：何乔新
朝代：明

混同江上黑龙起，雄据中原慕文治。欲令顽矿变精金，文物直追周汉美。明昌天子世宗孙，善书善画兼善文。挥毫拂素貌骐骥，神妙不数曹将军。龙鬐凤臆真无比，汗血犹沾渥洼水。汧阳云锦非不多，如此权奇能有几。忆昔武元起海东，从骑躞蹀皆游龙。西驰木叶风沙静，南蹴大梁榛棘空。梁王已死陈王戮，饮马泉荒无苜宿。天闲十二俱下材，薄蹄秃尾空多肉。此图想是建国初，明昌以后此马无。北荒铁骑忽驰骤，山后山前草木枯。
题阴崖舞凤图
作者：何乔新
朝代：明

画船昨泛湘江曲，江上萧疏森紫玉。天边彩凤忽飞来，羽毛犹带湘云绿。阴崖晓霁暖烟消，翠蕤飞舞风翛翛。九疑凝黛湘波静，林间彷佛闻箫韶。黄陵庙前春欲暮，鹧鸪啼断班班雨。好向虞廷览德辉，碧梧菶菶抟桑曙。
题霜林孤鹰图
作者：何乔新
朝代：明

霜林摇落秋天迥，鸷鸟摩空风力劲。大鹏却避狡兔愁，老树无声万山静。乔柯独立何雄哉，金眸玉爪非凡材。健翮孤骞晴雪落，老拳怒攫寒云开。荒城古社多狐鼠，閟翳荆榛啸烟雨。乘秋一扫妖穴空，万里寒霄看高翥。
题韩蕲王湖上骑驴图
作者：何乔新
朝代：明

锦裘绣帽韩将军，江上淮东屡策勋。朝端苍桧何蓊菀，干霄蔽日长氤氲。高皇未有宣光德，指仇为亲忠为逆。鸟未尽兮弓已藏，岳家父子死谗慝。将军连诉解兵权，萧然物外如神仙。清凉居士聊自命，蹇驴时跨西湖边。古槐疏冷秋阴薄，门巷萧条可罗雀。相随惟有旧奚僮，偏禆尽入循王幕。路傍下种故侯瓜，湖堤携酒看梅花。酒酣时过岳侯墓，潸然长泪落烟霞。敌人忽动南侵志，举朝争献檀公计。黄金不铸韩蕲王，烈士忠臣谩歔欷。
题鳌溪图
作者：何乔新
朝代：明

满榻松阴满院苔，书声隐隐蕙帷开。双桡谁鼓晴川艇，应是门生问字来。
题黄君愈宣江山一览亭
作者：何乔新
朝代：明

危亭翼翼倚晴空，百里江山入望中。俯槛银溪纡素练，开轩金嶂耸屏风。波光㵿㵿摇文几，岚霭霏霏扑绮栊。我欲携琴亭上醉，夕阳影里数归鸿。
题黄君愈宣江山一览亭
作者：何乔新
朝代：明

山翁不川游，溪翁不山住。兹亭何巍巍，妙得江山趣。浮光滉帘栊，飞翠堕窗户。江山百里间，一一堪指顾。披云款岩扉，乘月泛烟溆。鸥鹭狎琴尊，鹿麋随杖屦。悟兹动静理，悠然豁心虑。嗟予抱清尚，山水夙所慕。年来徇微禄，旧游隔烟雾。闻君构危亭，便拟投簪去。凭高骋遐瞩，允矣惬中素。
驾出南郊
作者：何乔新
朝代：明

羽林清跸出都城，圣主南郊展敬诚。紫极氛消春日丽，黄坛尘静晓风轻。鸡翘影逐龙舆动，鼍鼓声随象辇鸣。欢溢臣民咸抃舞，此生何幸睹升平。
鲁山晓发
作者：何乔新
朝代：明

晓发鲁阳城，城头月正明。花骢冲宿雾，玉节映疏星。茅店客犹睡，荒村鸡未鸣。褰帷将问俗，不为看山行。
答兄子观
作者：何乔松
朝代：明

读尽千秋绿字书，小贤那比大贤如。北山蕙帐庸讥鹤，东海纶竿岂为鱼。道散诸家宗复振，文兴八代统宁孤。问奇予敢嗟迟暮，嬴得茅心日渐除。
湘南杂兴
作者：何乔远
朝代：明
体裁：七言律诗

桂林秋色满清湘，天畔登台百粤长。南入交州多薏苡，东来海国有扶桑。云浮衡岳窥三楚，风驭罗浮限五羊。鸿雁稻粱无信息，不知何地望江乡。
谒永陵
作者：何乔远
朝代：明
体裁：五言排律

嗣服推真主，垂衣数中兴。龙飞三楚外，凤起五云层。英武天将纵，聪明古未曾。文思多自焕，威惠乃无恒。议礼臣工屈，箴心圣哲能。居深三殿秘，坐致万方澄。龙首朱堂建，具茨法驾登。夜飞陈宝石，青映寿宫灯。名昔张相达，声终颜驷腾。私门哀卞璧，万姓泣桥陵。甲楯神犹护，松楸涕倍增。中宵天仗外，明月满觚棱。
飞来寺
作者：何予高
朝代：明

飞寺曾闻选胜来，依然绝巘隐蓬莱。山封秘检云为幕，石撼狂泉雪作堆。万丈潭花金锁寂，四时春谷紫榴开。青宵何事不成寐，风静禅堂月满台。
次钟侍御游海珠见怀韵
作者：何亮
朝代：明

见说移舟傍钓台，阳春高调独能裁。白鱼戏日闻歌起，玄雁凌风带字来。蛟室扣舷惊鹤梦，螭宫鸣佩想仙才。自怜弱羽非鹏翮，何日丹砂共脱胎。
次韵留别陈徵君
作者：何亮
朝代：明

空谷逢君酒屡传，骊驹声起促离筵。西山柳色沾寒雨，南浦花容倚暮烟。塞雁影高山带月，江鱼书远海连天。不堪独上兰舟去，閒听渔歌益悄然。
步月风幡湖上有怀叶男兆中丞
作者：何亮
朝代：明

晚经湖上暑全消，星斗疏明夜寂寥。玉兔不辞终夕杵，银河应就早秋桥。南飞乌鹊巢难定，北向青骢路正遥。今日风幡湖上月，美人何处共吹箫。
白云洞呈韦曾诸君
作者：何亮
朝代：明

石室初开且放歌，樽前词赋有羊何。窗含翠色秋厓静，门落寒声夜瀑多。旅雁带霜来洞口，海云催雨过山阿。相逢一笑真非偶，兴剧谁挥往日戈。
石门上洞为崔孝廉子玉作
作者：何亮
朝代：明

石门不尽藏珍地，上洞跻攀景更幽。鸟道乍通丹穴里，凤笙疑落碧山头。云霄迥出千峰暝，河汉斜分一水流。最是崔咸高世处，他年良史直须留。
游阴那灵光寺
作者：何仕冢
朝代：明

览胜径临五指间，空中飞锡启禅关。千年古柏参天耸，一径苔深点石班。山狝蹁跹忘世激，洞云吞吐有僧闲。生来不记韶华换，流水潺湲听未还。
旅馆寄诸同社
作者：何体性
朝代：明

忽惊摇落后，黄叶堕庭深。道路秋风鬓，江湖夜雨心。有书传海内，无棹访山阴。久客兼多病，相思瘦不禁。
村晚
作者：何体性
朝代：明

临水疏篱短，浮桥小径通。马嘶凉市渡，舟泊柳亭风。带笛归村牧，和烟卷钓筒。依依云岭树，一片夕阳红。
和受之浒墅夜泊感事次韵四首
作者：何允泓
朝代：明

栖迟在野半星过，混迹时逢醉尉诃。昼永闲门游迹少，夜阑警枕泪痕多。谁人共汝闻鸡舞，少日怜余扣角歌。料得横霄黄鹄翅，未须逃死入蜂窠。承平久不念苞萧，拥护神京仗度辽。反复台端猫溷鼠，养成夷孽胫如腰。天街岂畏旄头逼，阁道奚堪卷舌骄。卅载沉沉仙仗隔，何年前席坐通宵。静看世变起徐徐，阁夜挑灯检《七书》。新韵争传《梁父》似，老谋谁复绕朝如。侵凌汉地吾生后，恢复唐边午梦余。双手丝纶江海夜，不知身本是佃渔。草泽冥冥祲未除，蛇龙自古宅于菹。鸾台谁肯翻金史，牛角将无挂汉书。日下金星争刬度，燕中木介象储胥。全身惟有为农好，久矣吾师叹不如。
和受之浒墅夜泊感事次韵四首·其一
作者：何允泓
朝代：明

栖迟在野半星过，混迹时逢醉尉诃。昼永闲门游迹少，夜阑警枕泪痕多。谁人共汝闻鸡舞，少日怜余扣角歌。料得横霄黄鹄翅，未须逃死入蜂窠。
和受之浒墅夜泊感事次韵四首·其三
作者：何允泓
朝代：明

静看世变起徐徐，阁夜挑灯检《七书》。新韵争传《梁父》似，老谋谁复绕朝如。侵凌汉地吾生后，恢复唐边午梦余。双手丝纶江海夜，不知身本是佃渔。
和受之浒墅夜泊感事次韵四首·其二
作者：何允泓
朝代：明

承平久不念苞萧，拥护神京仗度辽。反复台端猫溷鼠，养成夷孽胫如腰。天街岂畏旄头逼，阁道奚堪卷舌骄。卅载沉沉仙仗隔，何年前席坐通宵。
和受之浒墅夜泊感事次韵四首·其四
作者：何允泓
朝代：明

草泽冥冥祲未除，蛇龙自古宅于菹。鸾台谁肯翻金史，牛角将无挂汉书。日下金星争刬度，燕中木介象储胥。全身惟有为农好，久矣吾师叹不如。
咏怀吴中先哲赠别受之孝廉七章（并序） 其一 徐文贞阶
作者：何允泓
朝代：明

具区东南注，结灵在湖泖。吴中六七相，阶也强哉矫。弱冠抗高议，遂撄永嘉摽。三年出理刑，再移秉文考。以彼简贵资，著此循良表。不闻厌摧颓，况乃怀险懆。四十改司经，五十进宫保。屹然砥中朝，癸丑迄丁卯。主上自神武，元臣实凶狡。畴避明旨责，奏对聊草草。畴避蜚语中，模棱亦稍稍。位祟势益危，局大心弥小。定策裕景间，秉塞洞沉眇。西北无宁塞，东南岁云扰。密勿策遐荒，窾曲一何憭。遗诏出袖间，四海涕漫浩。一闻齐张吠，眷焉忆鲈茅。进则建宏业，退乃洞微兆。俯仰今昔间，端揆发深悄。勿谓时世易，精诚以为宝。
咏怀吴中先哲赠别受之孝廉七章（并序） 其七 三陈公佥事祚中丞察侍郎瓒
作者：何允泓
朝代：明

国论倚台谏，悠悠难具论。昌言风已微，钩党日愈新。柱下树荆棘，夕垣伏戈矜。深宫沉白简，天语隔紫宸。泾渭既无源，南北各有唇。不复辨真赝，相与随笑颦。埋轮吓腐鼠，借剑斩束薪。邮传候迁拜，取次据要津。职掌任汶汶，颊舌徒龂龂。先朝好台省，姑苏有三陈。祚昔五下吏，危言触宫邻。察也代杨言，大呼愿致身。瓒丁高徐衅，屡蹶气益震。遗言多卓荦，抗志怀苦辛。江河可回挽，刍荛贵咨询。长谣达当路，无谓吴无人。
咏怀吴中先哲赠别受之孝廉七章（并序） 其三 韩襄毅雍
作者：何允泓
朝代：明

三吴一虎臣，矫矫韩永熙。韬钤罗胸臆，威光生颔颐。束发冠惠文，辨彼浮江尸。三十仗节钺，开府章江湄。墨吏解组绶，桀王去军麾。再谪再起家，云中总佽飞。是时王威宁，陛见相参差。裕陵左右顾，拊髀为嗟咨。粤寇玩招抚，岭表连疮痍。朝廷赫斯怒，征发十万师。拜公为大帅，两广专制之。崎岖断藤峡，指画列须眉。踏平荔浦寨，飞渡修仁溪。衣履罥菁莽，矢石先偏裨。蠢尔苗獠骨，斩磔高陵坻。一炬照千峡，胆落百种夷。洗戈府江水，勒铭罗山崥。归开苍梧府，旁建十丈旗。膝行前夷王，长跪临监司。手注逆酋血，满引金屈卮。监司众错愕，手战谁能持。至今海南广，璟颜戟其髭。盼蚃凛血食，威名怖夜啼。惜哉百战勋，荫绝羽林儿。故府倘可问，无为徒叹欷。
咏怀吴中先哲赠别受之孝廉七章（并序） 其二 王文恪鏊吴文定宽
作者：何允泓
朝代：明

元良万国贞，蒙养系坊局。抗法在师儒，启心须讲读。经筵无蚤暮，况乃辍寒溽。疑丞日以亲，阉寺敢相逐。两公名行敦，兼之经术熟。孝皇六七载，慎简春宫属。尔宽与尔鏊，詹端好弹肃。是时青殿中，八党已潜伏。耆儒朝献替，小竖夜蹴鞠。前星淡靡耀，荐雷声颇促。吴也率其僚，陈言何谆笃。出讲争晷刻，入告必详复。荀攸善观则，桓荣时献牍。惜哉鹤禁规，难救豹房哭。只今宫省内，国海更沈穆。侍从若云屯，衷肠互倾覆。璇宫冷如冰，阁务一何燠。安车借驰驱，谁念折其轴。君行入木天，昔贤有遗躅。
咏怀吴中先哲赠别受之孝廉七章（并序） 其五 徐武功有贞
作者：何允泓
朝代：明

武功志高诡，其才更飙飘。晓畅兵农事，旁谙占测术。明兴治渠者，公纻迥无匹。婉婉金闺彦，忽受中丞节。黄河自天来，出陕势逾疾。挟彼雍豫流，何知济汶域。沙湾日撼摇，张秋莽滔泆。行役岂惮烦，源流究纤悉。仪图万年利，遑耽八年逸。渠匪广济名，闸有通源实。高地堰厥冲，安流疏其隰。堙阿逮曹郓，沮洳变禾穑。神秘抉水性，专勤念民力。计食五万钱，核工三百日。卓哉河渠碑，允矣太史笔。惜哉百年来，斯猷遂无述。河臣总金钱，天子念沟洫。水衡一以空，黄流至今汩。漕艘虞咽喉，陵寝郡薄蚀。何当公再生，宽我忧心䚮。
咏怀吴中先哲赠别受之孝廉七章（并序） 其六 陆尚书完朱中丞纨
作者：何允泓
朝代：明

桓桓陆尚书，灭贼气雄决。矫矫朱督抚，威棱被闽浙。人生在草莽，谁其辨英杰。陆本落魂生，感触念空热。朱也遘家难，伶仃茹荼蘖。一遭毅皇宠，淮海荡流贼。故乡开制府，熊貔亘阡陌。一受世庙简，往静海夷窟。两省兼镇巡，一切从军法。齐刘跳兖豫，中原日流血。番舶薮权贵，根株两盘结。黠者多观望，鄙夫共推掣。二公身任之，誓斩朝家孽。当时狼山上，丰碑势嵽嵲。至今闽海头，清夜鬼淅沥。骄矜与峭深，繇来豪隽色。一朝壮心遂，遑念他人觖。丹书不议劳，青史有余责。所以朝廷上，人人避疆埸。
咏怀吴中先哲赠别受之孝廉七章（并序） 其四 孔侍郎镛
作者：何允泓
朝代：明

滇海凤酋残，合浦交夷肆。六诏达两江，苗黎梗异志。孔公守田州，三日峒獠至。出战良独难，婴城苦无备。公日有我在，开门辄重闭。群獠望充斥，太守跨单骑。轻身诣蛮峒，挥手却徒隶。踯躅莽菁丛，两贼控其辔。中宵坐深峒，神明炯如鸷。诘责腾颊舌，抚谕倾唾涕。群獠罗跪拜，感泣矢深誓。公言我苦饥，趣呼荐牢彘。吞啖剧风雨，左右尽殽胾。酣眠戈戟间，殷雷起鼻齂。亭午始言归，徐驱复摇曳。历仕天南陲，威神绩罗施。不畏十万师，但慑孔君帜。晚起抚贵阳，安彭病心悸。嗤彼清平苗，胡然拥阿刺。下车得要领，斗酒缚于戏。何异犬与鸡，父子一朝殪。疆围靖谈笑，躯命尽劳瘁。守臣职固然，何敢云我纻。缅思孝皇朝，内外真弘治。寄语中执法，严按滇广帅。
咏怀吴中先哲赠别受之孝廉七章（并序）·徐文贞阶
作者：何允泓
朝代：明

具区东南注，结灵在湖泖。吴中六七相，阶也强哉矫。弱冠抗高议，遂撄永嘉摽。三年出理刑，再移秉文考。以彼简贵资，著此循良表。不闻厌摧颓，况乃怀险懆。四十改司经，五十进宫保。屹然砥中朝，癸丑迄丁卯。主上自神武，元臣实凶狡。畴避明旨责，奏对聊草草。畴避蜚语中，模棱亦稍稍。位祟势益危，局大心弥小。定策裕景间，秉塞洞沉眇。西北无宁塞，东南岁云扰。密勿策遐荒，窾曲一何憭。遗诏出袖间，四海涕漫浩。一闻齐张吠，眷焉忆鲈茅。进则建宏业，退乃洞微兆。俯仰今昔间，端揆发深悄。勿谓时世易，精诚以为宝。元良万国贞，蒙养系坊局。抗法在师儒，启心须讲读。经筵无蚤暮，况乃辍寒溽。疑丞日以亲，阉寺敢相逐。两公名行敦，兼之经术熟。孝皇六七载，慎简春宫属。尔宽与尔鏊，詹端好弹肃。是时青殿中，八党已潜伏。耆儒朝献替，小竖夜蹴鞠。前星淡靡耀，荐雷声颇促。吴也率其僚，陈言何谆笃。出讲争晷刻，入告必详复。荀攸善观则，桓荣时献牍。惜哉鹤禁规，难救豹房哭。只今宫省内，国海更沈穆。侍从若云屯，衷肠互倾覆。璇宫冷如冰，阁务一何燠。安车借驰驱，谁念折其轴。君行入木天，昔贤有遗躅。三吴一虎臣，矫矫韩永熙。韬钤罗胸臆，威光生颔颐。束发冠惠文，辨彼浮江尸。三十仗节钺，开府章江湄。墨吏解组绶，桀王去军麾。再谪再起家，云中总佽飞。是时王威宁，陛见相参差。裕陵左右顾，拊髀为嗟咨。粤寇玩招抚，岭表连疮痍。朝廷赫斯怒，征发十万师。拜公为大帅，两广专制之。崎岖断藤峡，指画列须眉。踏平荔浦寨，飞渡修仁溪。衣履罥菁莽，矢石先偏裨。蠢尔苗獠骨，斩磔高陵坻。一炬照千峡，胆落百种夷。洗戈府江水，勒铭罗山崥。归开苍梧府，旁建十丈旗。膝行前夷王，长跪临监司。手注逆酋血，满引金屈卮。监司众错愕，手战谁能持。至今海南广，璟颜戟其髭。盼蚃凛血食，威名怖夜啼。惜哉百战勋，荫绝羽林儿。故府倘可问，无为徒叹欷。滇海凤酋残，合浦交夷肆。六诏达两江，苗黎梗异志。孔公守田州，三日峒獠至。出战良独难，婴城苦无备。公日有我在，开门辄重闭。群獠望充斥，太守跨单骑。轻身诣蛮峒，挥手却徒隶。踯躅莽菁丛，两贼控其辔。中宵坐深峒，神明炯如鸷。诘责腾颊舌，抚谕倾唾涕。群獠罗跪拜，感泣矢深誓。公言我苦饥，趣呼荐牢彘。吞啖剧风雨，左右尽殽胾。酣眠戈戟间，殷雷起鼻齂。亭午始言归，徐驱复摇曳。历仕天南陲，威神绩罗施。不畏十万师，但慑孔君帜。晚起抚贵阳，安彭病心悸。嗤彼清平苗，胡然拥阿刺。下车得要领，斗酒缚于戏。何异犬与鸡，父子一朝殪。疆围靖谈笑，躯命尽劳瘁。守臣职固然，何敢云我纻。缅思孝皇朝，内外真弘治。寄语中执法，严按滇广帅。武功志高诡，其才更飙飘。晓畅兵农事，旁谙占测术。明兴治渠者，公纻迥无匹。婉婉金闺彦，忽受中丞节。黄河自天来，出陕势逾疾。挟彼雍豫流，何知济汶域。沙湾日撼摇，张秋莽滔泆。行役岂惮烦，源流究纤悉。仪图万年利，遑耽八年逸。渠匪广济名，闸有通源实。高地堰厥冲，安流疏其隰。堙阿逮曹郓，沮洳变禾穑。神秘抉水性，专勤念民力。计食五万钱，核工三百日。卓哉河渠碑，允矣太史笔。惜哉百年来，斯猷遂无述。河臣总金钱，天子念沟洫。水衡一以空，黄流至今汩。漕艘虞咽喉，陵寝郡薄蚀。何当公再生，宽我忧心䚮。桓桓陆尚书，灭贼气雄决。矫矫朱督抚，威棱被闽浙。人生在草莽，谁其辨英杰。陆本落魂生，感触念空热。朱也遘家难，伶仃茹荼蘖。一遭毅皇宠，淮海荡流贼。故乡开制府，熊貔亘阡陌。一受世庙简，往静海夷窟。两省兼镇巡，一切从军法。齐刘跳兖豫，中原日流血。番舶薮权贵，根株两盘结。黠者多观望，鄙夫共推掣。二公身任之，誓斩朝家孽。当时狼山上，丰碑势嵽嵲。至今闽海头，清夜鬼淅沥。骄矜与峭深，繇来豪隽色。一朝壮心遂，遑念他人觖。丹书不议劳，青史有余责。所以朝廷上，人人避疆埸。国论倚台谏，悠悠难具论。昌言风已微，钩党日愈新。柱下树荆棘，夕垣伏戈矜。深宫沉白简，天语隔紫宸。泾渭既无源，南北各有唇。不复辨真赝，相与随笑颦。埋轮吓腐鼠，借剑斩束薪。邮传候迁拜，取次据要津。职掌任汶汶，颊舌徒龂龂。先朝好台省，姑苏有三陈。祚昔五下吏，危言触宫邻。察也代杨言，大呼愿致身。瓒丁高徐衅，屡蹶气益震。遗言多卓荦，抗志怀苦辛。江河可回挽，刍荛贵咨询。长谣达当路，无谓吴无人。
癸亥春夜泊娄江哭徐子元晦四首
作者：何允泓
朝代：明

泪泻娄江不断流，东仓今日是西州。忽疑清影蛟龙食，瞥见华堂鼠雀游。壮志未忘酬裤下，豪情常自卧床头。崟崎历落成何事，赢得乡人笑不休。一自夷氛起大东，仪图牖户与家同。犬羊敢蚀金瓯限，虮虱空劳田舍翁。卜式异时真许国，弦高他日岂论功。王师行报收辽海，一盏吾当酹殡宫。能以风流和友声，转于峭独见交情。即看涕唾千金重，不分头颅片羽轻。柳市莺花悲侠少，兔园膏火泣书生。帷堂一哭知多少，谁把深心仔细评。开尊北海未经旬，闻笛山阳又暮春。客座褷蛸依网户，影堂灯火照纶巾。素车定感心知友，斗酒还期腹痛人。哭罢那堪重回首，江天一雁噭离群。
癸亥春夜泊娄江哭徐子元晦四首·其一
作者：何允泓
朝代：明

泪泻娄江不断流，东仓今日是西州。忽疑清影蛟龙食，瞥见华堂鼠雀游。壮志未忘酬裤下，豪情常自卧床头。崟崎历落成何事，赢得乡人笑不休。
癸亥春夜泊娄江哭徐子元晦四首·其三
作者：何允泓
朝代：明

能以风流和友声，转于峭独见交情。即看涕唾千金重，不分头颅片羽轻。柳市莺花悲侠少，兔园膏火泣书生。帷堂一哭知多少，谁把深心仔细评。
癸亥春夜泊娄江哭徐子元晦四首·其二
作者：何允泓
朝代：明

一自夷氛起大东，仪图牖户与家同。犬羊敢蚀金瓯限，虮虱空劳田舍翁。卜式异时真许国，弦高他日岂论功。王师行报收辽海，一盏吾当酹殡宫。
癸亥春夜泊娄江哭徐子元晦四首·其四
作者：何允泓
朝代：明

开尊北海未经旬，闻笛山阳又暮春。客座褷蛸依网户，影堂灯火照纶巾。素车定感心知友，斗酒还期腹痛人。哭罢那堪重回首，江天一雁噭离群。
读岳忠武传四首（庚申岁）
作者：何允泓
朝代：明

傅张不得终经制，韩岳何劳更枕戈。载主空传之建业，行宫渐侈似宣和。班朝清海成三恪，振旅朱仙泣两河。惆怅一生吞虏计，止余遗草泣孙珂。虏血横吞直指燕，泰垣心腑㤕方缠。将军河上能争地，丞相闺中善格天。蚤有雕儿贪厚饵，尚期龙府醉诸贤。张秦总是明经客，何但书生拜马前。天造临安胜雒中，西湖浑似化人宫。两高黛抹垂帘见，千里香吹合殿通。循国千珍天府并，刘家双玉越姬空。也曾回首栖鸦岭，日暮愁云接混同。中原枢管是荆襄，恢复从兹起旧疆。蝼蚁也须先斩馘，麟猊何敢尚披猖。异时得固三年守，兹日先培六郡良。谁把君侯经画苦，都堂一问贾平章。
读岳忠武传四首（庚申岁）·其一
作者：何允泓
朝代：明

傅张不得终经制，韩岳何劳更枕戈。载主空传之建业，行宫渐侈似宣和。班朝清海成三恪，振旅朱仙泣两河。惆怅一生吞虏计，止余遗草泣孙珂。
读岳忠武传四首（庚申岁）·其三
作者：何允泓
朝代：明

天造临安胜雒中，西湖浑似化人宫。两高黛抹垂帘见，千里香吹合殿通。循国千珍天府并，刘家双玉越姬空。也曾回首栖鸦岭，日暮愁云接混同。
读岳忠武传四首（庚申岁）·其二
作者：何允泓
朝代：明

虏血横吞直指燕，泰垣心腑㤕方缠。将军河上能争地，丞相闺中善格天。蚤有雕儿贪厚饵，尚期龙府醉诸贤。张秦总是明经客，何但书生拜马前。
读岳忠武传四首（庚申岁）·其四
作者：何允泓
朝代：明

中原枢管是荆襄，恢复从兹起旧疆。蝼蚁也须先斩馘，麟猊何敢尚披猖。异时得固三年守，兹日先培六郡良。谁把君侯经画苦，都堂一问贾平章。
读金元诸公遗集各赋一章凡五首 其一 元遗山
作者：何允泓
朝代：明

沧海横流著此身，中原天日照累臣。明昌大定三生梦，钦叔希颜一代人。野史亭中遗汗简，读书山下起埃尘。幽兰灰烬今何在，千载空余老角巾。
读金元诸公遗集各赋一章凡五首 其三 陈敬初
作者：何允泓
朝代：明

南冠憔悴老钟仪，大府人传草檄时。书剑旧参横海幕，铙歌新咏渡淮师。伯才共惜陈琳老，京国空怀庾信悲。奏罢谈洋尝药后，刘基何事笑陈基。
读金元诸公遗集各赋一章凡五首 其二 右谢皋羽
作者：何允泓
朝代：明

一朝柴市障风埃，吞炭无由卖炭来。朱鸟咮从何处食，冬青花向几时开。度恭端帝魂难返，甲乙丙人名漫猜。崩角御亭羞万载，劝君莫更哭苏台。
读金元诸公遗集各赋一章凡五首 其五 顾仲瑛
作者：何允泓
朝代：明

金粟风流彼一时，尘编犹见虎头痴。五陵埋骨遗山址，二秀消魂记水湄。南国烟花方旖旎，上都纲纪正迷离。谁将至正夭魔乐，省识开元十二诗。
读金元诸公遗集各赋一章凡五首 其四 张光弼
作者：何允泓
朝代：明

画省无心久握兰，西湖花月正丛残。共传军府题诗客，肯作吴藩入幕官。杨柳花时频纵酒，牡丹开后独凭阑。最闲园里征歌处，江左三人管幼安。
读金元诸公遗集各赋一章凡五首·元遗山
作者：何允泓
朝代：明

沧海横流著此身，中原天日照累臣。明昌大定三生梦，钦叔希颜一代人。野史亭中遗汗简，读书山下起埃尘。幽兰灰烬今何在，千载空余老角巾。一朝柴市障风埃，吞炭无由卖炭来。朱鸟咮从何处食，冬青花向几时开。度恭端帝魂难返，甲乙丙人名漫猜。崩角御亭羞万载，劝君莫更哭苏台。南冠憔悴老钟仪，大府人传草檄时。书剑旧参横海幕，铙歌新咏渡淮师。伯才共惜陈琳老，京国空怀庾信悲。奏罢谈洋尝药后，刘基何事笑陈基。画省无心久握兰，西湖花月正丛残。共传军府题诗客，肯作吴藩入幕官。杨柳花时频纵酒，牡丹开后独凭阑。最闲园里征歌处，江左三人管幼安。金粟风流彼一时，尘编犹见虎头痴。五陵埋骨遗山址，二秀消魂记水湄。南国烟花方旖旎，上都纲纪正迷离。谁将至正夭魔乐，省识开元十二诗。
七十一自述
作者：何其伟
朝代：明

老大无闻祇自伤，年来两鬓觉俱苍。豪吟搦管蝉声落，高枕抛书蝶梦长。閒爱观棋柯不烂，兴狂浮白酒无量。从兹济胜差堪健，五岳嶂头遍举觞。
七十又二承陈太史及诸丈以寿文见赠赋此志谢
作者：何其伟
朝代：明

三万六千去觉多，漫劳金马誉情过。閒搔白首餐松柏，栖断青山醉薜萝。樗散逃虚淹岁月，琅函濯绣映江波。周游五岳须长健，伫望云霄听玉珂。
七夕
作者：何其伟
朝代：明

日落秋阴客并游，况逢佳节漫淹留。频年多病怜司马，此夕孤灯看女牛。凤舄独随青鸟渡，鹊桥谁架彩云浮。相携未尽翻离恨，河汉遥添别泪流。
七夕雨
作者：何其伟
朝代：明

积雨连天长白波，况逢七夕又滂沱。仙车慢拥渐文簟，凤舄轻移冷玉珂。岂谓分携涟涕泗，遂令挥洒沛江河。披襟欲曝隆书腹，云隐阳乌不奈何。
七言古风答冼霁寰
作者：何其伟
朝代：明

贲禺高士逸且豪，少小怀寄佩宝刀。张眸直瞰四海外，壮志常欲扬风涛。空群婹袅千金彦，万里霜蹄俱踏遍。紫气每从蹀躞生，遥望吴门悬匹练。驰策京华不记年，五陵题遍尽惊筵。何人不羡荆卿壮，何处不誇剧孟贤。君今倦游翻欲息，归向鹏山戢羽翊。风度萧疏雅不群，胸吐灵文众辟易。孤标高谊迥相闻，丽藻飞传绚五云。悠悠未识荆州面，恋恋神交诧见君。神交恋恋相致慕，跧伏丘樊隔烟雾。令君见我当解颐，我若逢君美无度。英雄意气在忘形，见或不如不见情。君不见古人尚友先哲神孚契，又不见刎颈论心世所轻。与君定交托毫素，报以巴言通情愫。千载词盟日月悬，金兰臭味联新故。
上元夕宴集陆川署中同吴明府分赋得沙字
作者：何其伟
朝代：明

山臞自分老田家，羸接仙郎酒态赊。丹火烟残连火树，春江花艳贯星槎。歌翻不断浮桑落，袖拂翩然看镆铘。月浸华楼清宴罢，会看鸂鶒下金沙。
丙午岁族叔怀灵侄禹门孙宇亮邓甥世田元夕过集
作者：何其伟
朝代：明

花月看江乐事浓，踏歌迤逦过山中。鱼灯海上干霄汉，凤吹楼头弄晚风。弹剑当歌怜皓魄，呼卢把酒问长空。诸豪不惮厌厌饮，遥听虾蟆响未终。
丙辰至日谒祭侍御公视祠
作者：何其伟
朝代：明

六管飞灰雨雪天，感时忽动荐蘋鲜。千秋勋业垂钟鼎，一代忠魂俨几筵。古柏祠前森雨露，芝兰阶下各风烟。趋跄肃穆礼成后，拟绍弓裘早著鞭。
中秋得吟字
作者：何其伟
朝代：明

徙倚南楼日已沉，冰轮初涌散枫林。西风隔水谁家篴，明月满庭何处砧。辉落关山惊皓荡，光侵松桂转萧森。抚时按剑心偏切，彩笔聊为白雪吟。
中秋得阴字
作者：何其伟
朝代：明

日落霜飘万樾林，冰轮初拥破秋阴。蟾光彩散家家玉，桂影遥含树树金。升殿似探玄兔窟，观涛如在广陵浔。合欢休度孀娥曲，悲惹婵娟怨恨心。
乙丑元日同寅阳赋
作者：何其伟
朝代：明

聿转初正候，柴门向晓开。柏尊谁为办，椒颂尔先裁。景色三城媚，年华两鬓催。履新应与日，遥睇祝天台。
乙丑新正九日书怀
作者：何其伟
朝代：明

漠漠晓烟枫树林，开轩舒抱发清吟。老夫庭畔关情日，游子天涯恋阙心。燕市樽醪谁共赋，云霄冠盖重相寻。忽闻檐外嘈嘈雀，驿使应驰报好音。
乙丑正月十八夜苏廷襄宅灯宴
作者：何其伟
朝代：明

讵谓灯阑夕，烟花集绮筵。千门仍火树，九陌尚钧弦。节去邀欢住，春明结社连。分题怜此会，刻烛为谁燃。
乙卯庭中丫兰一盆两茎并出诗以纪之
作者：何其伟
朝代：明

光风泛楚泽，迤逦到山家。九畹同舒玉，双茎并吐丫。异香称大国，纫佩袭绡纱。倘是花神意，祯祥献物华。
九日集古社分松字即席赋
作者：何其伟
朝代：明

社结森森径，窗涵面面峰。来倾九日酒，聊寄百年踪。挥洒流三峡，盘桓抚五松。歌风蕲嗣汉，归去马如龙。
九月署中宴集兼寄鸣吾弟
作者：何其伟
朝代：明

仙署凭高万木苍，兴来谁似孟嘉狂。坐依花石频过酒，细把茱萸更佐觞。风振平林梧乱坠，霜飘遵渚雁初翔。乡心梦逐随枫叶，夜夜池塘草又芳。
五月廿四日舟抵富阳忽承约初老丈以诗见投奉答一首
作者：何其伟
朝代：明

朱夏沿堤柳色鲜，桐江瑶草坠云天。汉庭经术推高第，晋室才华独著鞭。摇麈谈天更漏转，徵歌促席夜杯传。何因得接双龙气，愿借馀光照简编。
五马山
作者：何其伟
朝代：明

五马腾空绕翠寰，徘徊疑是大夫山。分明出自天闲骏，蹀躞何时得驻骖。
便水
作者：何其伟
朝代：明

远望回龙阁，先惊便水天。溪山随树转，驿路抱江圆。艇爨潭中月，人归浦上烟。此中堪避地，何必武陵川。
偕苏玄山念吾叔侄景山经佐昆玉集山房对菊
作者：何其伟
朝代：明

携尊娱永夜，促席傍花移。香送金飙转，英含月露垂。竹林推并美，玉树总堪奇。际此凌霜候，同著傲雪姿。
元夜怀灵叔枉顾小酌儿辈鼓琴稚子斗鸡为乐猥承佳篇率尔奉答
作者：何其伟
朝代：明

倒屣中郎匹马嘶，踏歌清夜更吹藜。风前喜奉弹嵇散，醉后欢娱斗祝鸡。琢句浑忘更漏转，衔杯宁觉月轮低。少微星聚元非客，太史封章莫浪题。
元夜期小岑叔南华弟过山房
作者：何其伟
朝代：明

箫鼓慎春夜，香车并辔联。更乘村上月，还过洞中天。雅度推公辅，清标属惠连。倘逢双璧至，幽兴亦悠然。
六十一自述
作者：何其伟
朝代：明

漫逐跳丸日，何知揽揆年。颓颜全仗酒，衰鬓任如绵。青鸟将歌度，丹砂落舞筵。庞眉聊一展，重醉菊花天。
冬日李亮侯过访即席限多字各赋一首
作者：何其伟
朝代：明

年来霜鬓傲蹉跎，廿载兰交意气多。苔径忽闻喧燕雀，蓬门旋为辟蒿萝。衔杯漫倚双文剑，击唾相怜一啸歌。感旧壮怀俱不浅，至今搔首付沧波。
冼霁寰携长君过访
作者：何其伟
朝代：明

丽藻曾投染汗青，神交意气总忘形。化龙终合为双剑，著膝分明当一星。缩地绸缪呼白坠，谈天锋颖倚青萍。相携拟尽平原兴，无奈征轺不暂停。
初春感怀寄马孟高社丈
作者：何其伟
朝代：明

腊尽年踰物候新，盈眸何处不风尘。沧波浩淼蛟龙斗，野况优游鹿豕伦。袖里书成愁雁鹜，楼头吟望阻江滨。剡溪雪夜难乘兴，暂折寒梅寄早春。
初秋回自勾漏植心宇以佳篇见投赋此答之
作者：何其伟
朝代：明

积雨初收瘴海清，扁舟千里计归程。驰驱未洒穷途泪，汗漫常悬故国情。念我烦将青鸟使，劳君持赠五侯鲭。篇诗斗酒弛长担，山岳遥瞻紫气生。
十七夜饮小岑叔馆分得时字
作者：何其伟
朝代：明

漏下秋容觉后期，衔杯待月怆遐思。波涵兔影明河净，山吐蟾光达汉迟。骚客有情添逸兴，素娥无语减冲肌。不妨设烛延清赏，何异金轮未满时。
十五夜集鸣吾宅分得鸿字
作者：何其伟
朝代：明

玉宇澄清夜，冰轮展碧空。观涛思乘子，梯月问周公。香销添睡鸭，桂影落飞鸿。藉藉瑶笔灿，何如此夕工。
十四夜携酒再集宇亮馆得盘字
作者：何其伟
朝代：明

促席西园客思宽，沉香尊酒共阑干。桂宫忽展黄金阙，仙掌擎将白玉盘。挥洒兔毫矜逸兴，流连鳣席罄交欢。他宵好结南楼伴，莫遣姮娥笑独看。
同罗孝廉觉我诸君登神步塔
作者：何其伟
朝代：明

旋转龙蛇到上头，山城水郭坐中收。金沙地涌浮真气，宝筏川横接汉流。隐映龟峰齐雁塔，纡回云路抱蜃楼。未论形胜他年事，坐挹空香万劫休。宝塔新成据上游，故邦形胜自遭周。不缘长者黄金布，那得祇园绛气浮。乍听琅珰虚白月，偶来钟磬静丹丘。尘机坐久都消尽，会见天花十二楼。
同罗孝廉觉我诸君登神步塔·其一
作者：何其伟
朝代：明

旋转龙蛇到上头，山城水郭坐中收。金沙地涌浮真气，宝筏川横接汉流。隐映龟峰齐雁塔，纡回云路抱蜃楼。未论形胜他年事，坐挹空香万劫休。
同罗孝廉觉我诸君登神步塔·其二
作者：何其伟
朝代：明

宝塔新成据上游，故邦形胜自遭周。不缘长者黄金布，那得祇园绛气浮。乍听琅珰虚白月，偶来钟磬静丹丘。尘机坐久都消尽，会见天花十二楼。
吴明府大阅营兵
作者：何其伟
朝代：明

仙令乘轺气并豪，材官千骑拥旌旄。阵成鱼鸟豺狼净，麾列櫜鞬魍魉号。缓带春风临虎帐，纶巾白日展龙韬。威加海外标铜柱，何但当年马援劳。
吴明府惕予奏绩入省转赴端州便归省觐时值七夕赋此寄怀
作者：何其伟
朝代：明

起视明河淡不流，鹊桥斜挂彩云浮。独凝双眼怜司马，谁共孤舟看女牛。千里秋风回楚甸，片帆烈日向端州。裁班舞罢承欢后，早转飞凫莫滞留。
喜黄孝廉元礼过访
作者：何其伟
朝代：明

寂寞柴扃半没蒿，何来词客驻旌旄。通家谊重垂清眼，扫径殷迎引浊醪。冀北空群飞蹀躞，汝南汪度挹波涛。光分丛桂生颜色，不尽风流试彩毫。
夏圃观瓜
作者：何其伟
朝代：明

窜迹青门学邵郎，风吹瓜瓞扑衣香。道人休认安期枣，勃发还疑是马湘。
夏日小岑叔李伯亮过魁圃得园字
作者：何其伟
朝代：明

衡茅栖隐处，恰是辟疆园。日涉堪成趣，时来可避喧。西陇情偏剧，东山道自尊。羲皇高卧稳，何必问桃源。
夏日小岑叔过集山居分赋一首
作者：何其伟
朝代：明

朱明红杏雨，五月荔枝天。策杖怜南阮，耽眠有孝先。呼童烹茗熟，老圃荐菱鲜。共嚼清真味，兼之叩五弦。
夏日诸文学过集荔浦
作者：何其伟
朝代：明

水郭曾开半亩阴，樵苏渔父递相寻。何期二仲联骖过，并作三高击唾吟。畹砌光风兰茁玉，树头烘日荔垂金。愧无鸡黍供娱玩，惟有黄鹂奏好音。
夜泊新城与遂芳丈舟中小酌
作者：何其伟
朝代：明

两足峰头万仞青，维稍杨柳泊新城。三江湍急催仙艗，孤扬杨舲走客旌。欹枕樵楼更漏永，谈天星斗夜分明。蝉联不尽邮签去，弹剑酣歌彻太清。
天台晚眺
作者：何其伟
朝代：明

万仞芙蓉削汉青，偏舟遥望一峰晴。岧峣孤屿开图画，缥渺群真列翠屏。碧落影函高象纬，层霄倒插入沧溟。仙根带露和烟滴，赢接香风扑鼻清。
寄答苏廷襄
作者：何其伟
朝代：明

梦入清斋路未真，觉来怜旧转伤神。荀陈谊重干霄汉，苏颋才华出世尘。一醉乡心时自起，三城秋事总忧贫。巴歌敢谓酬双璧，聊写相思寄羽鳞。
寄苏仲吕
作者：何其伟
朝代：明

论交见弟旧，握别已多时。三复长公赋，谁赓幼妇词。梦魂迷去路，警柝起遐思。残腊梅先破，从他点鬓丝。
寄苏仲芳
作者：何其伟
朝代：明

昔从碧社结青莲，屈指分携几换年。当日弟兄齐竞爽，朅来萍梗隔风烟。停云珠浦春裁赋，步月津亭夜不眠。五岳胸中知不减，期君长啸白云天。
寄苏仲辂
作者：何其伟
朝代：明

碧水逍遥半壁间，硕人心迹迥尘寰。交联一臂蝉联席，业在千秋副在山。开径有花流盻远，干时无策寸心閒。飞觞积翠还能否，乘兴寻盟早叩关。
寄苏四郎
作者：何其伟
朝代：明

多君碧海卧烟霞，竞爽才名拟谢家。一枕香风飞梦远，廿年蓬鬓傲霜华。歌翻棣鄂酬清圣，乐奏埙篪舞镆铘。暂写相思舒别恨，垄头空自折梅花。
寄苏应槐
作者：何其伟
朝代：明

投分良非少，知音谁复多。君饶幼妇调，吾奈老狂何。聚首惊霜鬓，相携踏雪歌。兰芽新茁玉，行矣听鸣珂。
寄西粤李生维明茂才乃勋臣嫡裔也
作者：何其伟
朝代：明

两粤峰峦障暮烟，问谁旌节驻南天。山斋已下延徐榻，江海先回访戴船。麟阁勋名题汉署，龙门声藉记瑶篇。悬知匣里生颜色，夜夜楼头向斗边。
寄谢挺孚
作者：何其伟
朝代：明

羡尔凌云赋最豪，几年踪迹困蓬蒿。珠沉赤水渊应媚，剑发丰城气自高。散屧山中呼桂酒，枕流天畔听松涛。相思倘问栖迟处，源水浮花去是桃。
寄题熊节推瑞泉亭
作者：何其伟
朝代：明

汉庭经术复谁同，乘暇登临气自雄。亭敞波光灵隐现，碑创藻思峡流通。手开苍莽蓬为岛，石砥芳洲柱是铜。兴剧不妨成独往，居人争识鲍家骢。
寄鸣吾弟
作者：何其伟
朝代：明

一自骊歌送客途，挂帆天际向苍梧。西瓯东粤萍踪渺，雌伏雄飞剑影孤。姜被梦回春昼永，荆花凝望月华铺。停云欲问邮签去，无奈山头唱鹧鸪。
寄黄候章
作者：何其伟
朝代：明

苦忆三秋别，空悬两地情。长将诗度世，应用酒为生。野水盈眸碧，江烟入望横。剡溪翻雪浪，飞棹更寻盟。
富春钓台
作者：何其伟
朝代：明

纵苇如川击汰玲，富春真迹几千龄。一丝常蘸漪桐水，九鼎凭将系汉庭。日射台端生气凛，风摧沙响透窗棂。长竿倘借矶边弄，勿讶江南有客星。
寿寅汉母八十一
作者：何其伟
朝代：明

中天列宿婺星明，玄女飞琼宝座盈。十数孙曾迎凤辇，三翻清浅看蓬瀛。频倾玉洞萄为醴，载嚼瑶池枣似瓜。闻道西王占女籍，相将鸡犬问桃花。
寿小岑叔七十有一
作者：何其伟
朝代：明

狐星隐隐耀南天，一掷人间作地仙。不向淄尘窥物色，每从柔翰弄真筌。枕中鸿宝藏灵气，关外青牛覆紫烟。此日称觞随祝颂，当筵犹愧谢家玄。
将往陆川江上逢吴明府夜酌
作者：何其伟
朝代：明

何期仙令下蓬莱，忽接藤江彩鹢催。望气已知云外度，探奇犹自雪中来。方舟客似山阴兴，对酒人如御李回。顿觉椰榆惊染翰，纤纤孤月共徘徊。
惕予吴明府陆川三载秩满赋二十韵奉贺
作者：何其伟
朝代：明

嵩岳钟前代，延陵属后身。论文班马并，欢乐鲁齐纯。颖拔元无敌，清修迥绝伦。命垣依日月，住到应星辰。早绾铜章重，行纡墨绶新。六鳌逢震叠，孤骑冒邅迍。雉堞危层卵，黔黎罹变屯。一身维地轴，只手奠城闉。苍赤安环堵，闾阎复比邻。雁鸿中泽集，黄鸟此邦臻。麦秀随车雨，风回返火燐。盘根称汉诩，保釐颂君陈。万物甄陶遍，八方雨露均。吁谟匡社稷，公论在朝绅。荐剡先群牧，临轩重九宾。功成三载候，奏最正兹晨。龙剑司空宝，神驹伯乐珍。稽勋行上考，治行动清宸。虚席徵龚遂，纶章召寇恂。黄扉颁彩凤，青琐任批鳞。
戊午湍阳看大龙
作者：何其伟
朝代：明

荒津竞度破涟漪，锦缆兰桡逐岸移。宾客共摅梁苑思，江山犹带汨罗悲。翻轮错认天边转，策驷还疑水上驰。倚棹临风歌一曲，佳人随进上筵卮。
时闻边报留别李亮侯
作者：何其伟
朝代：明

驿路驱车雨雪分，倦游归计惜离群。弦中山水千秋合，匣里雌雄一夕分。东阁疏梅惊破腊，淮南丛桂坐舒芬。别来烟树生春色，莫遣飞鸿断暮云。
明妃怨
作者：何其伟
朝代：明

忍听边声急暮笳，西风吹泪湿琵琶。非缘薄命污颜色，恨乏黄金买画家。胡骑长驱紫陌头，穹庐无复汉宫秋。飘零不改春风面，试问君王念我不。
明妃怨·其一
作者：何其伟
朝代：明

忍听边声急暮笳，西风吹泪湿琵琶。非缘薄命污颜色，恨乏黄金买画家。
明妃怨·其二
作者：何其伟
朝代：明

胡骑长驱紫陌头，穹庐无复汉宫秋。飘零不改春风面，试问君王念我不。
春日偕李少芝山人集苏文甫宅
作者：何其伟
朝代：明

当年裘马向长安，此日相逢意气欢。季子风流称琬琰，龙门声价重琅玕。朱弦山水知音少，华发江湖胜会难。东阁观梅惭我拙，广陵春色至今看。
春日偕李少芝李少修苏仰伯子垣梁少陵集苏仲吕昆玉宅得东字
作者：何其伟
朝代：明

西园佳公子，置酒画楼东。春风吹淡荡，飞盖驭青骢。绿杨垂芳渚，黄鸟鸣森丛。绮席留残照，冠佩列群公。玉盘馔羞错，艳曲入云中。多君重李善，神交意气通。猗余惭子季，辜尔调相同。彩笔华阳馆，谈天碣石宫。醇酎觞飞急，柳瘿亦不空。宾主相酬劝，鲸吞气贯虹。耳热起剑舞，酣歌漏未终。良会元非偶，载笔垂无穷。
春日过苏廷襄宅畔池亭各赋一首
作者：何其伟
朝代：明

丁年投分邈山河，念昔寻盟曳履过。把袂开轩临沼沚，烹茶滴雪傍松萝。交亲羡尔青云壮，感旧怜余白发多。自是通家词谊重，空忧和客愧羊何。
春日郊居
作者：何其伟
朝代：明

出郭愁真破，探春意独偏。乾坤风物外，消息杏花前。野竹连荒径，娇莺掠舞筵。郊空呈万汇，幽兴亦悠然。
晓起闻宠儿捷报赋此志喜
作者：何其伟
朝代：明

起视星河淡不流，徘徊吟望思悠悠。五更鼓角喧天府，一道氤氲到画楼。自觉过庭家学远，悬知人海赤珠浮。忽惊羽翮翩跹至，始信吾家有仲谋。
晚泊榕树潭
作者：何其伟
朝代：明

春风摇淡荡，水国片帆轻。怪石侵江出，奇峰截岸横。浦云移远树，江月照行旌。寥泊榕阴晚，清狂咏濯缨。
村居四咏为区封君赋 其一 春日
作者：何其伟
朝代：明

遁迹风尘外，萧然一古琴。鹍弦调雅咏，鸠杖为芳寻。兴逐潺湲淼，情陶蔽芾阴。尊开倾柏叶，抱膝独长吟。
村居四咏为区封君赋 其三 秋日
作者：何其伟
朝代：明

萧瑟菊花天，高人足晏眠。长生惟药裹，时世傲桑田。三径逃名卧，一经课子传。封章驰汉室，丹凤五云翩。
村居四咏为区封君赋 其二 夏日
作者：何其伟
朝代：明

清和饶永日，骚雅重江乡。河朔衔杯剧，高阳引兴长。屐缘芳径湿，裳带茭荷香。坐石疏松荫，时闻奏鼓簧。
村居四咏为区封君赋 其四 冬日
作者：何其伟
朝代：明

园林可自适，避俗结幽盟。帘捲青山暮，歌翻白苧清。杖藜看雪积，把酒听鸿鸣。服炼凌霜秀，梅花点鬓生。
村居四咏为区封君赋·春日
作者：何其伟
朝代：明

遁迹风尘外，萧然一古琴。鹍弦调雅咏，鸠杖为芳寻。兴逐潺湲淼，情陶蔽芾阴。尊开倾柏叶，抱膝独长吟。清和饶永日，骚雅重江乡。河朔衔杯剧，高阳引兴长。屐缘芳径湿，裳带茭荷香。坐石疏松荫，时闻奏鼓簧。萧瑟菊花天，高人足晏眠。长生惟药裹，时世傲桑田。三径逃名卧，一经课子传。封章驰汉室，丹凤五云翩。园林可自适，避俗结幽盟。帘捲青山暮，歌翻白苧清。杖藜看雪积，把酒听鸿鸣。服炼凌霜秀，梅花点鬓生。
杜鹃花
作者：何其伟
朝代：明

条风习习遍江城，庭院芳菲物色清。北向亚枝疑有血，夜来悬树听无声。三花竞吐堪为粲，望帝前生拟是名。斜倚栏杆江杏靥，閒看态黛不胜怜。
次韵古风答小岑叔见梦有怀之作
作者：何其伟
朝代：明

夙昔敦同盟，分投竹林社。宗党盛才贤，惟君称大雅。词华灿锦舒，风云歘挥洒。披襟共一时，阳春属和寡。伊余事远游，历冬又徂夏。与君帐分襟，离思毫端泻。劳君恼梦思，丽藻云中下。长跽读回环，万金错盈把。冥会悉中情，销魂驰广野。欲奏惭雕龙，难拴此意马。论及聚首期，杪秋接杯斝。顾言崇明德，弥绍年弥假。抒愫遂成篇，因之报长者。
次韵答怀灵叔
作者：何其伟
朝代：明

真藏蒋诩径，去就子云居。萍梗怜羁客，篇章惠起予。旅思聊凭铗，狂歌岂为鱼。欲归云不度，咄咄望空书。
次韵答惕予吴明府夜泊平乐不寐见怀之作
作者：何其伟
朝代：明

纵苇如川亦是仙，乘流载笔独谈天。因思圣主醒庄梦，爰及巴人赋郢篇。篷底篝灯寒听雨，匣中剑气晓和烟。欢趋宪府酬知己，奏最名高治行先。
次韵答李亮侯寓文康梁公祠左见怀之作
作者：何其伟
朝代：明

栖遁山门拥薜萝，旧游离索怅怀多。珠投皛皛回霄汉，藻思纚纚绚绮疏。相府居停连数武，通家义重一相过。留宾愧我无鸡黍，兴尽平原奈尔何。
欧念桥黄君甫过社宴集时二丈方应督学试得边字
作者：何其伟
朝代：明

诃华推二妙，赢得过谈玄。世路谁风雅，才名属后先。晴云飞素练，翠筱动朱弦。迟尔新铏发，昂藏向斗边。
治圃
作者：何其伟
朝代：明

三径陶种菊，东门邵种瓜。为园消日月，倚杖傲烟霞。折柳丝萦钓，临池墨洒花。未须营别业，即此是生涯。
游勾漏
作者：何其伟
朝代：明

仙令千秋迹，清都百粤洪。灶残烟尚袅，丹化井犹通。慧识偏应断，尘缘迥自空。倘逢馀药鼎，鸡犬入云中。
游勾漏
作者：何其伟
朝代：明

仙灵存窟宅，瑶木荫岩栅。我行选名山，始蹑勾漏石。我闻勾漏为二十二之洞天，纡盘勾曲非人寰。上有石峰千丈之崟岌，前有清溪万折之潺湲。普照嵓前云出入，白沙洞口云流湿。仙坛石床互低昂，宝盖灵幡复披拂。石鼎丹炉五百春，栖真昔有葛仙人。道穷要眇归玄牝，心自虚无养谷神。策杖芒鞋寻碧洞，临风迤逦觅仙伦。仙乎仙乎不可见，稚川杳矣谁能亲。忽闻招我彩云里，便御茅龙朝太真。
游故少师方西樵府二首
作者：何其伟
朝代：明

凌霄台榭傍山隈，并辔何因选胜来。绕槛烟花香腻湿，夹池风竹籁声哀。探幽客有携筇兴，怀古谁怜倚马才。一代风云今寂寂，重门空锁绿莓苔。秋阴漠漠咽寒蝉，漫倚楼台落日悬。雄据千峰维地轴，纡盘青嶂出尘烟。丹心已作祥云度，宸训空馀素壁传。论列风裁千古在，好将勋业记瑶篇。
游故少师方西樵府二首·其一
作者：何其伟
朝代：明

凌霄台榭傍山隈，并辔何因选胜来。绕槛烟花香腻湿，夹池风竹籁声哀。探幽客有携筇兴，怀古谁怜倚马才。一代风云今寂寂，重门空锁绿莓苔。
游故少师方西樵府二首·其二
作者：何其伟
朝代：明

秋阴漠漠咽寒蝉，漫倚楼台落日悬。雄据千峰维地轴，纡盘青嶂出尘烟。丹心已作祥云度，宸训空馀素壁传。论列风裁千古在，好将勋业记瑶篇。
游西樵夜宿沛然堂次壁间韵
作者：何其伟
朝代：明

萧瑟金风吹鬓丝，更阑霜冷益凄其。孤鸿夜逐关河度，倦客愁随鼓角悲。欹枕听鸡偏寂寞，披衣鸣剑独委蛇。开帘曙色临青嶂，立马云端自咏诗。
用韵奉和熊司理游水月岩
作者：何其伟
朝代：明

灵源翠璧景全幽，鹿驾行春暂驻驺。洞俨沧浪供藻绘，辉留素魄映丹丘。金鳞色借青云跃，碧涧光涵紫气浮。千古磨崖迟琬琰，使君挥洒见风流。
甲子元日宇亮孙入省枉集山馆观灯
作者：何其伟
朝代：明

山馆张灯夜，何来一俊人。金莲初色艳，玉漏莫声频。社结枌榆旧，舟凌剡水新。平原欢圣酒，披豁任吾真。
甲子冬寅阳卜居仓边邻左赋此贻之
作者：何其伟
朝代：明

避地城隈日自斜，萑苻历乱老年华。旅怀独切三更漏，归梦虚随八月槎。穷巷久抛荒桂渚，芳邻近接话桑麻。翻怜萍梗愁孤影，缩地于今正一家。
甲子除夕前二日立春
作者：何其伟
朝代：明

腊残二日迎春日，除夕先晨已报春。蓬岛沧桑三过睫，昂藏天地几朝身。望乡心逐年华转，怀土情随柳眼新。翘首彤云瞻拜迥，彩毫裁颂祝枫宸。
癸丑八月十三夜纬章招饮宇亮馆分得身字
作者：何其伟
朝代：明

萧萧落木下江滨，节近中秋爽气新。宝镜乍移搀出匣，冰壶初涌未舒轮。冥冥海树飘丹叶，飒飒秋霜网白蘋。后夜南楼情不浅，风光聊得寄閒身。
秋夜偕李亮侯孔甥尚志剧谈时事怆然有感得响字
作者：何其伟
朝代：明

谈经倦客傲林坰，一卧山斋笑独醒。谩说豺狼多跋扈，共惊坼堠振韬铃。筹臣借箸心应切，壮士挥戈思未停。旅食有怀忧不细，夜阑空自拭青萍。
秋夜同黄候章登羊城南楼
作者：何其伟
朝代：明

雉堞巍峨控上游，西风萧瑟正飕飕。月华远映澄湖净，朔气迥含孤屿愁。有客独悬欧冶剑，何人同瞰仲宣楼。风尘望断多烽火，画角声馀起百忧。
秋日东莞钟茂才曰如过访山居分得风字
作者：何其伟
朝代：明

广屋栖迟桂苑东，赢逢诸少赏心同。挥毫客拟吴筠赋，入座人疑卫玠风。袅袅香留飘绮座，荧荧奎聚映疏栊。豪来气唾千人废，色色分明大国工。
移居省城感赋一首
作者：何其伟
朝代：明

江村频斥堠，避地且藏身。未必离乡井，聊为出世人。望穷二岛界，梦绕五湖滨。倘遇群真侣，相期共结邻。
立秋夜集限秋字
作者：何其伟
朝代：明

漏下沉沉溽气收，井梧飘叶露华浮。谈玄锦帐风初落，握麈星河夜欲流。羌笛调残芦苇月，塞鸿声动海门秋。惊心节序催蓬鬓，旅客能无罢远游。
答寅汉侄孙九日登高见怀之作
作者：何其伟
朝代：明

遥传高调复高情，只字堪当十五城。歌罢牛山开罨画，吟成戏马斗峥嵘。衔杯席上需陶子，落帽风前忆孟生。时事岂能搔侠兴，定期春酒此同倾。
答谢挺子兼复订海西之游
作者：何其伟
朝代：明

忆别河梁思不禁，石桥流水绿烟深。忽惊雁字乘风至，快睹龙吟带羽临。茹藿山中劳客梦，折梅堤畔故人心。海西社事多零落，吊古行歌拟在今。
答黄卓表见怀之作
作者：何其伟
朝代：明

冬深客思转萧萧，文苑书来破寂寥。剑倚青蘋看斗极，诗成白雪傍云霄。栖真津浦閒挥麈，寄傲蒲溪欲弃瓢。叔度风流思聚首，几回扶策望征轺。
绿珠江
作者：何其伟
朝代：明

梁家粉黛已荒芜，此地江仍唤绿珠。渫井犹存双角下，坠楼还在洛城隅。溜声环佩时喧寂，蜃气琼宫乍有无。欸乃风传疑懊恼，似将新曲倚齐奴。
舟过兰溪望富阳
作者：何其伟
朝代：明

目极峰峦海上浮，挂帆天际踏歌游。严陵踪迹知何处，富邑山河入望收。水廓民氓沾恺泽，沧江士庶饮清流。观风问俗邮签至，帝德恩洪遍九州。
苏门松柏图寿念吾苏徵君六十有一
作者：何其伟
朝代：明

名山何巀嶪，缥缈甲蓬瀛。苍松既抱节，翠柏亦含贞。芙蓉万叠横天碧，虬鳞绕□参鸾翊。嵚岑葱郁迥尘寰，中有仙人常憩息。君不见偓佺茹实走如飞，又不见公和清啸常童色。君今过轴任徘徊，汗漫逍遥亦快哉。序属长赢逢览揆，西池彩戏寿筵开。孙曾竞进松醪斝，满注擎将柏叶杯。百杯聊自醉，青山常作对。临涧漱清流，盘桓此眉黛。更有芝兰浥露寄光金，掩映看陆离。长条便可凌霄汉，嫩蕊长教傍赤墀。
读内典客示宠儿阳儿
作者：何其伟
朝代：明

世人多学道，望望几由旬。入定蕲离日，逃虚證法轮。东华题贝叶，西竺渡玄津。行矣帔璎珞，昙花物外新。
读李少芝当垆集有赠
作者：何其伟
朝代：明

书记相随别帝京，卜幽仙洞欲逃名。时人笑指临邛事，谁识前身是马卿。才名卿相早相闻，落魄归来犊鼻裙。燕市旧游多乐事，何如长伴卓文君。
读李少芝当垆集有赠·其一
作者：何其伟
朝代：明

书记相随别帝京，卜幽仙洞欲逃名。时人笑指临邛事，谁识前身是马卿。
读李少芝当垆集有赠·其二
作者：何其伟
朝代：明

才名卿相早相闻，落魄归来犊鼻裙。燕市旧游多乐事，何如长伴卓文君。
谒林岳祖坟陈君以诗见投次韵答之
作者：何其伟
朝代：明

先代音容妥岳岑，白杨风飒转萧森。贻谋世泽年将远，洒拂孤坟泪与深。缭绕兆阡连宅畔，笼葱佳气郁山林。荀陈谊重干霄汉，白雪飞投见客心。
贺植心宇续弦
作者：何其伟
朝代：明

银烛荧荧影动摇，乘鸾步月夜吹箫。桃夭风送香罗袜，兰梦时将入绛绡。竹箨摧残春茁笋，荷衣褪尽夏生苗。巴歌敢拟华封祝，好与商瞿匹马骄。
赠得白桃
作者：何其伟
朝代：明

樱桃脸自带胭脂，忽讶相逢事可疑。岂谓红颜披素练，却将艳质改冰肌。嬉春姊妹非杨柳，凝露翩翻似雪儿。独抱灵犀同玉洁，羞从态黛斗蛾眉。
赠罗茂才仲容昆玉
作者：何其伟
朝代：明

采药寻芳不惮遥，登坛赢得接青标。家传卢扁行医国，学冠曹刘达圣朝。握麈风流惊四座，挥弦声韵动南飙。逢人尽道三珠树，联辔看花马正骄。
赠赵侍儿
作者：何其伟
朝代：明

桃花双脸带酥胸，歌得霓裳玉树高。更道掌中能妙舞，几回肠断五陵豪。
边警
作者：何其伟
朝代：明

万里边声报羽翰，朔方骚驿动长安。胡尘远逐关门暗，戎马频嘶铠甲寒。天意可无擒颉利，王灵终自斩楼兰。夜来烽火忧时切，蒿目中原带剑看。
过任亮可
作者：何其伟
朝代：明

野径垂疏柳，停鞭过小桥。故人久不见，隔水忽相招。为语田园乐，浑忘归路遥。殷勤传茗碗，聊以永今朝。
送宠儿应试南宫
作者：何其伟
朝代：明

怜尔公车待诏行，乘流载笔向西京。不愁文字惊人眼，祇恐风霜拥客旌。鹏鹗半垂金埒柳，骅骝轻踏玉河菁。白头送汝应长念，翘首云霄无限情。
送杨河泊赴任荆州辽府仓曹
作者：何其伟
朝代：明

首夏沿堤柳飏丝，送君归去黯然悲。汪洋恺泽留心印，欸乃渔歌作口碑。珠浦云开帆度渺，荆门路绕马征迟。长裾莫厌平台曳，何地经纶不可施。
送番波罗一株谢正术纳斋诗以代柬
作者：何其伟
朝代：明

共讶殊方产异葩，谁移仙种自天涯。不随薏苡归南土，也傍张骞奉使槎。暂割一株供笑傲，长荣五色艳窗纱。君家玉树芬相集，留伴庭阶亦可誇。
陆川留别吴明府二绝
作者：何其伟
朝代：明

双铗龙泉北斗文，相携不断划中分。何堪箾里喑呜泣，神物终须合有群。陆阳帐解惜分携，回首层霄不可跻。却喜枌榆连旧社，肯令丘壑隔云泥。
陆川留别吴明府二绝·其一
作者：何其伟
朝代：明

双铗龙泉北斗文，相携不断划中分。何堪箾里喑呜泣，神物终须合有群。
陆川留别吴明府二绝·其二
作者：何其伟
朝代：明

陆阳帐解惜分携，回首层霄不可跻。却喜枌榆连旧社，肯令丘壑隔云泥。